Q=3	C=2	SS=1	LS=0	PS=0	DC=0	LC=0	SD=0	BS=1	G0=151	G1=128	G2=59	DLID=az_RU	BODY=Јығынҹаглар иманда мөһкәмләнир (Һәвариләрин ишләри 15:41)\nЈығынҹаглар иманда мөһкәмләнир\nСәјјар нәзарәтчиләр јығынҹаглара иманда мөһкәмләнмәјә көмәк едир\nҺәвариләрин ишләри 15:36—16:5\n1—3. а) Булусун јени јол јолдашы кимдир вә онун һаггында нә демәк олар? б) Бу фәсилдә биз нәји өјрәнәҹәјик?\nГАРДАШЛАР бир шәһәрдән о бирисинә ҝедирләр. Дашлы-кәсәкли јолларла ирәлиләдикҹә Булус онунла јанашы аддымлајан ҝәнҹи дүшүнҹәли нәзәрләрлә сүзүр. Ҝәнҹлијинин гајнар чағларыны јашајан бу мәсиһијә һәваринин бөјүк етимады вар. Тәхминән 20 јашларында олан бу ҝәнҹин ады Тимутидир. Атдығы һәр аддым ону евләриндән бир аз да узаглашдырыр. Ҝүн гүруба ендикҹә Листра вә Конја ҝөздән итир. Гардашлары гаршыда нә ҝөзләјир? Булусун бу һагда мүәјјән тәсәввүрү вар, чүнки бу, онун икинҹи сәјаһәтидир. О, јахшы билир ки, сәјаһәт тәһлүкә вә чәтинликләрсиз өтүшмәјәҹәк. Бәс ҝөрәсән бу ҝәнҹ бүтүн бунлара дөзә биләҹәк?\n2 Бу тәвазөкар ҝәнҹин өзүнә инамы зәиф олса да, Булус она архајындыр. Бу јахынларда баш верән һадисәләрдән сонра Булус мүнасиб јол јолдашы сечмәјин ваҹиблијини јахшы баша дүшүб. О билир ки, гаршыдакы иши иҹра етмәк, јәни јығынҹаглара баш чәкиб онлары мөһкәмләндирмәк ондан вә әмәкдашларындан гәтијјәтли вә һәмфикир олмағы тәләб едир. Бәс бу гәнаәтә ҝәлмәјә ону нә вадар етмишди? Ола билсин, бир гәдәр әввәл онунла Барнәба арасында ҹидди мүбаһисәјә сәбәб олан фикир ајрылығы.\n3 Бу фәсилдә биз наразылыглары неҹә һәлл етмәк барәдә чох шеј өјрәнәҹәјик. Бундан башга, Булусун јол јолдашы кими нә үчүн мәһз Тимутини сечдијини арашдыраҹаг вә бу ҝүн сәјјар нәзарәтчиләрин тәшкилатда нә дәрәҹәдә ваҹиб рол ојнадығыны бир аз да дәриндән баша дүшәҹәјик.\n«Гајыдаг вә орадакы гардашлара баш чәкәк» (Һәвариләрин ишләри 15:36)\n4. Булус икинҹи тәблиғ сәјаһәти заманы нә етмәк нијјәтиндә иди?\n4 Әввәлки фәсилдә өјрәндик ки, дөрд гардаш, Булус, Барнәба, Јәһуда вә Сила рәһбәрлик шурасынын сүннәтлә бағлы гәрарыны Антакјадакы јығынҹаға чатдырыб орадакы гардашлары руһландырды. Сонра Булус Барнәбаја јени тәклифлә јахынлашды: «Ҝәл инди Јеһованын сөзүнү тәблиғ етдијимиз бүтүн шәһәрләрә гајыдаг вә орадакы гардашлара баш чәкәк, ҝөрәк неҹәдирләр» (Һәв. 15:36). Булус јени имана ҝәлән бу мәсиһиләрә садәҹә дост кими баш чәкиб һал-әһвал тутмагдан данышмырды. «Һәвариләрин ишләри» китабы Булусун икинҹи тәблиғ сәјаһәтинин әсл мәгсәдини ачыглајыр. Биринҹиси, о, рәһбәрлик шурасынын вердији гәрары о бири јығынҹаглара да чатдырмалы иди (Һәв. 16:4). Икинҹиси, сәјјар нәзарәтчи олан Булус јығынҹаглары руһландырмаг, онлара иманда мөһкәмләнмәјә көмәк етмәк истәјирди (Ром. 1:11, 12). Јеһованын Шаһидләринин мүасир тәшкилаты һәвариләрин гојдуғу нүмунәни неҹә изләјир?\n5. Мүасир Рәһбәрлик Шурасы јығынҹаглара рәһбәрлији неҹә тәгдим едир вә онлары неҹә руһландырыр?\n5 Бу ҝүн Мәсиһ Рәһбәрлик Шурасындан истифадә едәрәк мәсиһи јығынҹағыны идарә едир. Мәктублар, әдәбијјатлар вә ҝөрүшләр васитәсилә, еләҹә дә диҝәр үсулларла бу садиг мәсһ олунмушлар дүнјадакы бүтүн јығынҹаглара рәһбәрлик тәгдим едир вә онлары руһландырыр. Рәһбәрлик Шурасы һәмчинин бүтүн дүнјада минләрлә сәриштәли ағсаггалы сәјјар нәзарәтчи тәјин едиб онларын васитәсилә јығынҹагларын һәр бири илә сых әлагә сахламаға чалышыр.\n6, 7. Сәјјар нәзарәтчиләр јығынҹаглара неҹә хидмәт едирләр?\n6 Булус бир сәјјар нәзарәтчијә белә нәсиһәт вермишди: «Аллаһын сөзүнү тәблиғ ет, бу иши јубанмадан, һәм әлверишли, һәм дә чәтин вахтда ҝөр, бүтүн сәбрини топлајараг, мүәллимлик габилијјәтини ишә салараг тәнбеһ ет, мәзәммәт ет, үрәкләндир... Мүждәни тәблиғ ет» (2 Тим. 4:2, 5). Мүасир дөврдәки сәјјар нәзарәтчиләр һәмин мәсләһәти рәһбәр тутараг зијарәт етдикләри јығынҹагда һәр кәсә шәхсән диггәт јетирмәјә вә онлары руһландырмаға чалышырлар.\n7 Бу гардашлар вә әҝәр евлидирләрсә, онларын һәјат јолдашлары јерли тәблиғчиләрлә хидмәтин мүхтәлиф саһәләриндә әмәкдашлыг едирләр. Онларын ҹанла-башла тәблиғ етмәси вә мәһарәтлә тәлим вермәси бүтүн јығынҹаг үчүн ҝөзәл нүмунә олур (Ром. 12:11; 2 Тим. 2:15). Сәјјар хидмәтдә оланлар ән чох өз фәдакар мәһәббәтләри илә танынырлар. Онлар ҝүҹләрини әсирҝәмәдән башгаларына хидмәт едирләр. Бәзән әлверишсиз һавада сәјаһәт едир, һәтта тәһлүкәли әразиләрә белә ҝедирләр (Филип. 2:3, 4). Һәмчинин сәјјар нәзарәтчиләр јығынҹагдакы баҹы-гардашлары Мүгәддәс Китаба әсасланан нитгләри илә руһландырыр, онлара тәлим вә нәсиһәт верирләр. Бу гардашларын давранышыны мүшаһидә етмәк вә онларын иманындан нүмунә ҝөтүрмәк јығынҹагда һәр кәсә фајда ҝәтирә биләр (Ибр. 13:7).\n«Гызғын чәкишмә» (Һәвариләрин ишләри 15:37—41)\n8. Барнәба Булусун дәвәтини неҹә гаршылады?\n8 Барнәба Булусун гардашлары зијарәт етмәк тәклифини гәбул етди. Бу ики тәблиғчи хејли мүддәт әрзиндә әмәкдашлыг етмишди. Бундан әлавә, икиси дә ҝедәҹәкләри јерләрлә вә баш чәкмәли олдуглары адамларла артыг таныш иди (Һәв. 13:2—14:28). Буна ҝөрә дә икинҹи тәблиғ сәјаһәтинә бирликдә чыхмаг, ола билсин, ағлабатан вә әлверишли ҝөрүнүрдү. Амма ортаја бир мәсәлә чыхды. Һәвариләрин ишләри 15:37 ајәсиндә дејилир: «Барнәба Марк ләгәбли Јәһјаны да ҝөтүрмәк фикриндә иди». Ҝөрүнүр, Барнәба садәҹә тәклиф ирәли сүрмүрдү. О, бу тәблиғ сәјаһәтинә гоһуму Маркы ҝөтүрмәји артыг гәрара алмышды.\n9. Нә үчүн Булус Барнәба илә разылашмады?\n9 Булус онунла разылашмады. Бунун сәбәбини Мүгәддәс Китаб белә изаһ едир: «Булус ону [Маркы] бу сәјаһәтә ҝөтүрмәји мүнасиб билмәди, чүнки о, Памфилијада һәвариләрдән ајрылмыш вә онларла бу иши давам етдирмәмишди» (Һәв. 15:38). Марк биринҹи тәблиғ сәјаһәти заманы Булус вә Барнәба илә јола чыхса да, ахыра гәдәр онларла галмамышды (Һәв. 12:25; 13:13). Сәјаһәтин елә әввәлиндә, һәлә Памфилијада икән онлардан ајрылыб Јерусәлимә, евләринә гајытмышды. Мүгәддәс Китабда онун бу ҹүр давранмасынын сәбәби изаһ едилмир. Амма һәр неҹә олса да, һәвари Булус Маркын һәрәкәтини мәсулијјәтсизлик кими гијмәтләндирмишди. Ола билсин, о, Марка бел бағламырды.\n10. Булусла Барнәба арасындакы фикир ајрылығы нәјә ҝәтириб чыхарды?\n10 Буна бахмајараг, Барнәба фикриндә гәти иди. Булус да өз дедијиндән дөнмүрдү. Һәвариләрин ишләри 15:39 ајәсиндә дејилир: «Бу мәсәлә онларын арасында гызғын чәкишмәјә сәбәб олду вә онлар бир-бириндән ајрылдылар». Барнәба Маркы өзү илә ҝөтүрүб доғма јурдуна, Кипрә ҝетди. Булус исә өз планы үзрә һәрәкәт етди. О, «Силаны сечди. Гардашлар Булусу Јеһованын лүтфүнә әманәт етдикдән сонра о, јола чыхды» (Һәв. 15:40). Онлар бирликдә «Сурија вә Киликијадан кечәрәк јығынҹаглары мөһкәмләндирирди» (Һәв. 15:41).\n11. Бизимлә хәтримизә дәјән адам арасында учурум јаранмамасы үчүн һансы кејфијјәтләрин олмасы ваҹибдир?\n11 Бу әһвалат гејри-камил олдуғумузу бизә бир даһа хатырладыр. Булусла Барнәба рәһбәрлик шурасынын хүсуси нүмајәндәси тәјин олунмушду. Еһтимал ки, Булус өзү дә артыг һәмин шуранын үзвү иди. Бунунла белә, гејри-камиллик Булусла Барнәбаја үстүн ҝәлди. Бәс онлар баш верән һадисәнин араларында учурум јаратмасына јол вердиләрми? Гејри-камил олсалар да, Булусла Барнәба һәлим инсанлар иди, онлар Мәсиһин дүшүнҹә тәрзини әкс етдирирдиләр. Шүбһә јохдур ки, вахт кечдикҹә онлар әсл мәсиһи кими давранараг бир-бирини бағышладылар (Ефес. 4:1—3). Сонралар Булус Марк илә дә башга теократик тәјинатларда бирҝә чалышмышды * (Кол. 4:10).\n12. Мүасир нәзарәтчиләр Булус вә Барнәбадан нүмунә ҝөтүрәрәк һансы хүсусијјәтләри әкс етдирмәлидирләр?\n12 Әслиндә, гәзәбләниб чәкишмә салмаг нә Барнәбаја, нә дә Булуса хас дејилди. Барнәба елә истиганлы вә сәхавәтли адам иди ки, ону әсл ады (Јусиф) илә дејил, һәвариләрин она вердији вә мәнасы «тәсәлли оғлу» олан Барнәба ады илә чағырырдылар. Елә Булус да мүлајимлији вә меһрибанлығы илә танынырды (1 Салон. 2:7, 8). Булусла Барнәбадан нүмунә ҝөтүрәрәк бу ҝүн дә бүтүн мәсиһи ағсаггаллар, еләҹә дә сәјјар нәзарәтчиләр һәмишә һәлим олмаға, бир-бири илә, о ҹүмләдән диндашлары илә меһрибан давранмаға чалышмалыдырлар (1 Бут. 5:2, 3).\nОнун «һаггында ағыздолусу данышырдылар» (Һәвариләрин ишләри 16:1—3)\n13, 14. а) Тимути ким иди вә Булус онунла илк дәфә неҹә таныш олмушду? б) Булус нә үчүн Тимутијә хүсуси диггәт јетирди? в) Тимути һансы тапшырығы алды?\n13 Икинҹи тәблиғ сәјаһәти заманы Булус Рома әјаләти олан Галатијаја ҝетди. Орада артыг бир нечә јығынҹаг фәалијјәт ҝөстәрирди. Әввәлҹә о, «Дербија шәһәринә, орадан да Листраја ҝәлди. Бу шәһәрдә Тимути адында бир шаҝирд вар иди. Онун анасы Исаја иман ҝәтирмиш јәһуди, атасы исә јунан иди» * (Һәв. 16:1).\n14 Ҝөрүнүр, Булус Тимутинин аиләси илә илк сәјаһәти заманы, тәхминән 47-ҹи илдә һәмин јерә ҝәләндә таныш олмушду. Инди, ики-үч ил кечәндән сонра Булус ҝәнҹ Тимутијә хүсуси диггәт јетирди. Ахы нијә мәһз она? Чүнки «гардашлар Тимути һаггында ағыздолусу данышырдылар». О, тәкҹә өз јығынҹағында дејил, һәм дә башга шәһәрдә јашајан гардашлар арасында јахшы ад газанмышды. Мүгәддәс Китабда дејилир ки, һәм Листрада, һәм дә орадан тәхминән 30 километр аралыда јерләшән Конјада гардашлар онун һаггында јүксәк фикирдә идиләр (Һәв. 16:2). Мүгәддәс руһун рәһбәрлији алтында ағсаггаллар ҝәнҹ Тимутијә чох мәсулијјәтли бир иши һәвалә етдиләр. О, сәјјар хидмәтчи олан Булусла Силаны көмәкчи кими мүшајиәт етмәли иди (Һәв. 16:3).\n15, 16. Тимути нәјин сајәсиндә јахшы ад газанмышды?\n15 Тимутијә белә ҝәнҹ јашында јахшы ад газандыран нә олмушду? Ағлы, јарашығы, јохса габилијјәтләри? Чох вахт инсанларын диггәтини чәкән мәһз бу кими шејләр олур. Һәтта Ишмуил пејғәмбәр дә бир дәфә хариҹи ҝөрүнүшә алданмышды. Амма Јеһова она хатырлатмышды: «Аллаһ инсан кими бахмыр. Инсан заһири ҝөрүр, Аллаһ исә үрәји» (1 Ишм. 16:7). Тимутијә диндашлары арасында јахшы ад газандыран онун һансыса фитри истедады дејил, мәнәви кејфијјәтләри иди.\n16 Илләр сонра һәвари Булус Тимутинин мәсиһи кејфијјәтләриндән бәзиләри һаггында јазмышды. Онун јахшы әһвал-руһијјәсини вә фәдакар мәһәббәтини тәсвир етмиш, теократик тапшырыглары ҹанла-башла јеринә јетирдијини гејд етмишди (Филип. 2:20—22). Тимути һәмчинин ријасыз имана саһиб олмасы илә танынырды (2 Тим. 1:5).\n17. Бу ҝүн ҝәнҹләр Тимутидән неҹә нүмунә ҝөтүрә биләрләр?\n17 Бу ҝүн бир чох ҝәнҹләр Тимути кими Аллаһа мәгбул кејфијјәтләрә саһиб олмаг үчүн ҹидд-ҹәһдлә чалышырлар. Бунунла да ҝәнҹ олмаларына бахмајараг, онлар Јеһованын вә инсанларын гаршысында јахшы ад газанырлар (Мәс. 22:1; 1 Тим. 4:15). Онлар икили һәјат сүрмүр, беләҹә, ријасыз имана саһиб олдугларыны ҝөстәрирләр (Зәб. 26:4). Бунун сајәсиндә, Тимути кими бир чох ҝәнҹләр јығынҹағын ишинә бөјүк төһфә верә билирләр. Онлар хош хәбәри јығынҹагла бир јердә тәблиғ етмәјә башлајанда, һәјатларыны Јеһоваја һәср едиб вәфтиз олунанда онлары таныјан бүтүн баҹы-гардашлара гуҹаг долусу севинҹ бәхш едирләр!\n«Иманда мөһкәмләнир» (Һәвариләрин ишләри 16:4, 5)\n18. а) Булус вә Тимути сәјјар нәзарәтчи кими һансы хүсуси ишлә мәшғул идиләр? б) Јығынҹаглар һансы хејир-дуалары алырдылар?\n18 Булус вә Тимути илләр бојунҹа бир јердә чалышдылар. Сәјјар хидмәтчи кими фәалијјәт ҝөстәрән бу гардашлар рәһбәрлик шурасынын мүхтәлиф тапшырыгларыны јеринә јетирирдиләр. Мүгәддәс Китабда дејилир: «Онлар шәһәрбәшәһәр ҝәзәрәк шаҝирдләрә Јерусәлимдәки һәвариләрин вә ағсаггалларын гәрарларыны чатдырыр, бу гәрарлара әмәл етмәји тапшырырдылар» (Һәв. 16:4). Шүбһә јохдур ки, јығынҹаглар Јерусәлимдәки һәвариләрин вә ағсаггалларын рәһбәрлијинә риајәт едирдиләр. Нәтиҹәдә, «јығынҹаглар иманда мөһкәмләнир вә ҝүнү-ҝүндән бөјүјүрдү» (Һәв. 16:5).\n19, 20. Нә үчүн мәсиһиләр онлара «рәһбәрлик едәнләрә» табе олмалыдырлар?\n19 Буна бәнзәр тәрздә бу ҝүн дә Јеһованын Шаһидләри онлара «рәһбәрлик едәнләрә итаәт» едир, беләҹә, чохлу хејир-дуалар ҝәтирир (Ибр. 13:17). Бу дүнјанын сәһнәси даима дәјишдијиндән олдугҹа ваҹибдир ки, мәсиһиләр һәмишә садиг вә ағыллы нөкәрин тәгдим етдији сон рәһбәрлик вә ҝөстәришләрә риајәт етсинләр (Мәт. 24:45; 1 Кор. 7:29—31). Бу, бизә һәгигәтдән узаглашмамаға вә өзүмүзү дүнјадан ләкәсиз сахламаға көмәк едәҹәк (Јаг. 1:27).\n20 Дүздүр, Рәһбәрлик Шурасынын үзвләри дә Булус, Барнәба, Марк вә биринҹи әсрдәки диҝәр мәсһ олунмуш ағсаггаллар кими гејри-камилдирләр (Ром. 5:12; Јаг. 3:2). Лакин һәмишә Аллаһын Кәламына сых бағлы галмагла вә һәвариләрин гојдуғу нүмунәни јахындан изләмәклә онлар там етибара лајиг олдугларыны ҝөстәрмишләр (2 Тим. 1:13, 14). Онларын бу ҹүр садиглији сајәсиндә јығынҹаглар иманда мөһкәмләнир вә руһани ҹәһәтдән инкишаф едир.\n^ абз. 11 « Марка чохлу иш һәвалә олунур» адлы чәрчивәјә бах.\n^ абз. 13 « Тимути хош хәбәрин тәблиғиндә ҹанла-башла хидмәт едир» адлы чәрчивәјә бах.\nМАРКА ЧОХЛУ ИШ ҺӘВАЛӘ ОЛУНУР\nМаркын јаздығы «Мүждә»дә дејилир ки, Иса Мәсиһи һәбс етмәјә ҝәлән адамлар «бир ҹаван» оғланы да тутмаға чалышдылар, амма о, «палтарыны гојуб јарычылпаг гачды» (Марк 14:51, 52). Бу һадисәни јалныз Јәһја ләгәбли Марк гәләмә алдығындан, белә еһтимал олунур ки, һәмин ҹаван елә онун өзү олуб. Әҝәр беләдирсә, демәли, Марк Иса илә шәхсән таныш иди.\nТәхминән 11 ил сонра, Һирод Агриппа мәсиһиләри тәгиб едәндә Јерусәлим јығынҹағынын бир чох үзвләри дуа етмәк үчүн Маркын анасы Мәрјәмин евинә јығышмышды. Һәвари Бутрус мөҹүзәви шәкилдә һәбсханадан азад оланда мәһз онларын евинә ҝәлмишди (Һәв. 12:12). Беләликлә, еһтимал ки, Марк сонралар мәсиһи ҝөрүшләринин кечирилирдији евдә бөјүјүб боја-баша чатмышды. Шүбһә јохдур ки, Марк Исанын илк шаҝирдләрини дә таныјырды вә онлар она јахшы тәсир ҝөстәрмишдиләр.\nМарк илк мәсиһи јығынҹағынын бир чох ағсаггаллары илә чијин-чијинә хидмәт етмишди. Билдијимиз гәдәр, она верилән илк хүсуси тапшырыг гоһуму Барнәба вә һәвари Булусла Сурија Антакијасында бирликдә хидмәт етмәк олду (Һәв. 12:25). Барнәба илә Булус илк тәблиғ сәјаһәтинә чыханда Марк да онларла әввәлҹә Кипрә, сонра Кичик Асијаја ҝетди. Намәлум сәбәбләрә ҝөрә орадан Јерусәлимә ҝери гајытды (Һәв. 13:4, 13). Маркын үстүндә Булусла Барнәба арасында дүшән сөз-сөһбәтдән сонра Маркла Барнәба өз хидмәтләрини Кипрдә давам етдирдиләр (Һәв. 15:36—39).\nАмма, ҝөрүнүр, тезликлә бу хошаҝәлмәз һадисә унудулду: 60/61-ҹи илләрдә Марк јенидән Булусла бирҝә хидмәт едирди, лакин бу дәфә Ромада. Һәмин шәһәрдә һәбсдә олан Булус Колос јығынҹағына јазмышды: «Мәнимлә бирҝә дустаг олан јолдашым Аристарх сизә салам сөјләјир. Барнәбанын гоһуму Марк (сизә дејилмишди ки, о, јаныныза ҝәлсә, ону меһрибанлыгла гаршылајасыныз)» да сизә салам ҝөндәрир (Кол. 4:10, 11). Беләликлә, ҝөрүрүк ки, Булус Маркы өз тәмсилчиси кими Ромадан Колоса ҝөндәрмәк фикриндә иди.\nЕрамызын 62—64-ҹү илләр арасында Марк бир мүддәт һәвари Бутрусла Бабилдә хидмәт етмишди. Онунҹу фәсилдә гејд олундуғу кими, онлар бир-бири илә јахын идиләр, Бутрус өзүндән кичик олан Маркы «оғлум» дејә чағырырды (1 Бут. 5:13).\nТәхминән 65-ҹи илдә һәвари Булус икинҹи дәфә Ромада һәбсдә оланда Ефесә, әмәкдашы Тимутијә јазмышды: «Ҝәләндә Маркы да өзүнлә ҝөтүрәрсән, чүнки хидмәтдә онун мәнә бөјүк көмәји дәјир» (2 Тим. 4:11). Шүбһә јохдур ки, Марк дәрһал Ефесдән Ромаја ҝәлмишди. Бүтүн бунлары нәзәрә аланда ајдын олур ки, Барнәба, Булус вә Бутрус Маркы нә үчүн белә јүксәк гијмәтләндирирдиләр!\nМаркын лајиг ҝөрүлдүјү ән шәрәфли иш исә Јеһовадан илһам алараг «Мүждә»ни јазмасы иди. Дејиләнә ҝөрә, Марк мәлуматын чохуну һәвари Бутрусдан алмышды. Фактлар да буну тәсдиг едир, чүнки Маркын өз китабында јаздығы чох шеји јалныз ҹанлы шаһид, мәсәлән, Бутрус билә биләрди. Амма дејәсән, Марк «Мүждә»ни Бутрусла бирҝә Бабилдә хидмәт едәркән јох, Ромада гәләмә алмышды. Марк чохлу латын сөзләри ишләдиб вә гејри-јәһудиләрин баша дүшмәси үчүн ибрани терминләрини тәрҹүмә едиб. Бурадан белә ајдын олур ки, о, бу китабы әсас етибарилә гејри-јәһудиләр үчүн јазмышды.\nТИМУТИ ХОШ ХӘБӘРИН ТӘБЛИҒИНДӘ ҸАНЛА-БАШЛА ХИДМӘТ ЕДИР\nТимутинин һәвари Булуса чох бөјүк көмәји дәјирди. Онлар тәхминән 11 ил чијин-чијинә әмәкдашлыг етдикдән сонра Булус Тимути барәдә јазмышды: «Онун кими ҹан-дилдән сизин гејдинизә галаҹаг башга һеч кимим јохдур... Сиз Тимутинин неҹә ад газандығыны јахшы билирсиниз: о, атасы илә бәрабәр нөкәрчилик едән ушаг кими, мүждәнин вүсәт алмасында мәнимлә бирликдә ҹанла-башла хидмәт едиб» (Филип. 2:20, 22). Тимути тәблиғ ишинин ирәлиләмәсиндә әлиндән ҝәләни әсирҝәмәдији үчүн Булус ону чох истәјирди. Онун хидмәтә мүнасибәти бизим үчүн әсл өрнәкдир.\nТимутинин атасы јунан, анасы исә јәһуди иди. Еһтимал олунур ки, о, Листрада бөјүјүб боја-баша чатмышды. Анасы Евники вә нәнәси Лоис көрпәлијиндән она Мүгәддәс Јазылары өјрәтмишдиләр (Һәв. 16:1, 3; 2 Тим. 1:5; 3:14, 15). Булус Листраја биринҹи дәфә ҝәләндә Тимути анасы вә нәнәси илә бирликдә мәсиһилији гәбул етмишди.\nБир нечә илдән сонра Булус Листраја гајыданда тәхминән 20 јашында олан Тимути һаггында «Листра вә Конја шәһәрләриндәки гардашлар... ағыздолусу данышырдылар» (Һәв. 16:2). Аллаһын руһу илә бу ҝәнҹ һаггында пејғәмбәрликләр едилмишди. Онлара ујғун олараг, Булус вә јерли ағсаггаллар Тимутијә хүсуси иш тапшырдылар (1 Тим. 1:18; 4:14; 2 Тим. 1:6). О, Булусу тәблиғ сәјаһәтиндә мүшајиәт етмәли иди. Тимутијә өз ата-анасындан ајрылмаг лазым ҝәләҹәкди. Баш чәкәҹәји јәһудиләрин арасында сөз-сөһбәт јаранмасын дејә, Булус һәр еһтимала гаршы ону сүннәт етди (Һәв. 16:3).\nТимути чох јерләрә сәјаһәт етмишди. О, Булус вә Сила илә Филиппидә, сонра тәкҹә Сила илә Веријада, даһа сонра исә тәкбашына Салоникидә тәблиғ етмишди. Јенидән Коринфә Булусун јанына ҝәләндә Тимути она Салоникидәки мәсиһиләрин әзаб-әзијјәтлә үзләшмәләринә бахмајараг, хүсуси мәһәббәт вә сәдагәт ҝөстәрдикләри барәдә хәбәр ҝәтирмишди (Һәв. 16:6—17:14; 1 Салон. 3:2—6). Булус Ефесдә икән Коринфдә баш верәнләр һагда ешидиб нараһат оланда Тимутини ҝери, Коринфә ҝөндәрмәји мүнасиб билди (1 Кор. 4:17). Сонралар Булус Тимути илә Ерасты Ефесдән Македонијаја ҝөндәрмишди. Амма Булус ромалылара мәктуб јазанда Тимути артыг онун јанына, Коринфә гајытмышды (Һәв. 19:22; Ром. 16:21). Бүтүн бунлар хош хәбәр наминә Тимутинин етдији сәјаһәтләрдән ҹәми бир нечәсидир.\nЕһтимал ки, Тимути өз сәлаһијјәтиндән там истифадә етмәјә чәкинирди. Буну Булусун сөзләриндән баша дүшмәк олур. О јазырды: «Гој ҝәнҹ олдуғуна ҝөрә һеч кәс сәнә сајмазјана јанашмасын» (1 Тим. 4:12). Буна бахмајараг, Булус Тимутини там архајынлыгла проблем јашанан јығынҹаға ҝөндәриб она тапшырды ки, орада «бәзиләринә јад тәлимләри өјрәтмәји» гадаған етсин (1 Тим. 1:3). Булус һәмчинин Тимутијә јығынҹагда нәзарәтчиләр вә јығынҹаг хидмәтчиләри тәјин етмәк сәлаһијјәтини верди (1 Тим. 5:22).\nТимутинин ҝөзәл кејфијјәтләри ону Булуса севдирмишди. Мүгәддәс Китабда ҝөстәрилир ки, бу ҝәнҹ сәдагәтли һәмкар кими Булуса чох јахын иди. Онларын арасында ата-бала мүнасибәти вар иди. Булус Тимутинин ҝөз јашларыны хатырладығыны, ону ҝөрмәк истәдијини вә онун үчүн дуа етдијини јазырды. Һәмчинин Тимути мәдәсилә әлагәдар «тез-тез нахошладығына ҝөрә» Булус ата гајғысы илә мәсләһәт вермишди (1 Тим. 5:23; 2 Тим. 1:3, 4).


Q=2	C=0	SS=0	LS=2	PS=0	DC=0	LC=0	SD=0	BS=0	G0=34	G1=29	G2=19	DLID=az_RU	BODY=“Иран милләти Американын һесабсыз дејилмиш сөзләринә әһәмијјәт вермир”\nИслам парламентинин спикери Әли Лариҹани бејнәлхалг сүлһ вә тәһлүкәсизлик комитәсинин иҹласында дүнјада тәһлүкә јарадан бәзи мүһүм амилләр, нүвә силаһынын ләғв едилмәси вә бу мөвзуја ҝөрә өлкә парламентинин ролу һаггында мәрузә етмишдир. (Фарснјус )\nЛариҹани чыхышынын әввәлиндә демишдир: “Дүнја тәһлүкәсизлији һаггында үмуми бир дәјәрләндирмәдән сонра дүнјада тәһлүкә јарада билән әсл амилләри дәрк етмәк мүмкүндүр. Биринҹи амил инсан топлумуну мәһв едән силаһлар, хүсусилә дә нүвә силаһларыдыр ки, һал-һазыркы мигдары бахымындан јер үзүнүн бир нечә бәрабәрини мәһв етмәк габилијјәтинә маликдир.\nИкинҹи амил исә терроризм, дини вә мәзһәби мүһарибәләрдир. Бу мөвзу сон 10 илдә ҝөзәчарпаҹаг дәрәҹәдә инкишаф етмишдир. Сон илләрдә илдә Иранын нүвә програмы илә бағлы 5 алими террор едилмишдир. Демәк лазымдыр ки, чох тәәссүф ки, бәзи бөјүк гүдрәтләр терорристләрин ихтијарына чох сајда мүасир силаһлар вә имканатлар гојмушдулар. Бәлкә онлар белә һесаб едир ки, онларын бу һәрәкәтиндән бәһрәләнәрәк, өз һесабларына чата биләҹәкләр. Анҹаг бу, бир сәһвдир. О заман ки, террористләр чохалыб, тәҹрүбә әлдә етдиләр, онлары садәликлә мәғлуб етмәк олмаз. НАТО Әфганыстанда он илдән сонра галибијјәт әлдә етмәди. Терроризм илә техники рәфтар бир стратежи сәһвдир.\nАмерика давамлы ләјагәтсизлик тәкрар едәрәк, һәрби сечимләрин масанын үзәриндә олдуғуну вурғуламышдыр. Бахмајараг ки, нә Американын Ирана һүҹум етмәјә ҹүрәти вардыр, нә дә Иран милләти бу һесабсыз сөзләрә әһәмијјәт верир. Анҹаг о кәсләр ки, һәдә диллләрини ишә салырлар, психоложи тәһлүкә јаратмаға гәсд едирләр, бәзән сон илләрдә өз өлкәсиндә демократија јаратмаг истәјән өлкәләр кими мүһарибә руһијјәсиндән истифадә едирләр. Чүнки о өлкәнин халгынын демократик истәкләри өз мәнафеләринә ујғун дејилдир. Бәзән дә бејнәлхалг тәшкилатларын васитәләриндән о гәдәр истифадә едирләр ки, әмәлдә өлкәнин сијаси мүстәгиллијинә мане олур. Мән бејнәлхалг атом енержи тәшкилатынын кечмиш рәһбәриндән дәфәләрлә ешитмишәм ки, “Сиз нүвә мәсәләсини Америка илә һәлл един!”. Јахшы, әҝәр вәзијјәт беләдирсә, бу гурум нијә тәшкил едилмишдир?\nАртыг АБШ-ын Јапонија шәһәрләри Һиросима вә Нагасакијә атылан илк атом бомбасындан 65 илдән чох вахт кечир. Анҹаг һәлә дә мүшаһидә едирик ки, агрессив өлкәләрин ҹәббәханаларында минләрлә нүвә башлыглары дүзәлдилмәкдәдир. Бу, о һалда баш верир ки, конфрансларда НПТ мүгавиләсинин имзаланмасы вурғуланыр. Анҹаг әҝәр бүтүн бу сәјләр әмәлдә өзүнү ҝөстәрмәсә, бәшәрә нүмајиш етдирәҹәкдир ки, бу јол әмәлә ҝәләндә бир даландыр. Онун һаггында анҹаг данышмагдыр. Бу заман мүасир Франкфуртун философларынын сөзләри илә десәк, белә бир бәһсләр нә дүнјадакы инсанларын хүсусијәтидир, нә дә ахирәтдәки.\nҺеч кимдә шүбһә јохдур ки, сионист режимдә јүзләрлә нүвә башлығы вардыр. Анҹаг гүдрәтли өлкәләр буну билдикләринә бахмајарг, ону һимајә едирләр. Һалбуки, Сурија дөвләтинин кимјәви силаһлардан истифадә етмәсинә ҝөрә бу гәдәр сәс-күј салмышдылар. Инди Русијанын Хариҹи Ишләр назиринин сон еланына әсасән мәлум олду ки, Суријадаки террористләрин әлиндә кимјәви силаһ вардыр. Һәтта ону Ирагын дахилинә ҝәтирибләр. Бәс бу мәсәлә илә бағлы нә етмәк лазымдыр? Мәҝәр террористләри Сурија дөвләти кими кимјәви силаһлардан истифадә етмәмәсинә разы салмаг мүмкүндүрмү? Мәҝәр мәлум дејилдир ки, бу силаһы онлара ким вериб?\nО дөвләтләр ки, сионист режимин мәхфи шәкилдә нүвә силаһы сахламағыны дәстәкләјирләр, Иранын сон санксијаларында фәал иштирак едирләр. Али Дини Рәбәр инсанлары топлум һалында мәһв едә билән силаһлары һарам һесаб етмиш вә буна ҝөрә фәтва вермишдир. Иранын бүтүн нүвә мәркәзләринин тәһлүкәсизлији бејнәлхаг атом енержисинин нәзарәти алтындадыр.\nÖлкәләрин әксәр һиссәсиндә парламентләр гүдрәт саһибидирләр. Әҝәр бу зәминәдә аддым атсалар, индијә гәдәр инсанлары топлум һалында мәһв едә биләҹәк силаһларын истеһсалына мане олар вә НПТ-ни гәбул едәрләр. Әҝәр нүвә силаһына маликдирләрсә, НПТ-јә әсасән бу силаһлары мүәјјән мүддәт әрзиндә мәһв едәрләр вә сон заманлар ихтира едилмиш чох тәһлүкәли сон силаһларын истеһсалынын гаршысыны алмыш оларлар”. /Дејерлер\n4853 дәфә бахылыб


Q=8	C=0	SS=0	LS=8	PS=0	DC=0	LC=0	SD=0	BS=3	G0=2	G1=2	G2=2	DLID=az_RU	BODY=“Әбүлфәс Гарајевин һәр шејдән хәбәри олуб”Әһли Бејт (әлејһимус сәлам) -АБНА- Хәбәр Аҝентлији – Shia News\n“Әбүлфәс Гарајевин һәр шејдән хәбәри олуб”\nsentyabr 11, 2021 - 11:45 PM Хәбәрин коду : 1179081 Мәнбә : ABNA24 Link:\nБакы Ағыр Ҹинајәтләр Мәһкәмәсиндә Мәдәнијјәт Назирлијинин табелијиндә олан Мәдәни Ирсин Горунмасы, Инкишафы вә Бәрпасы үзрә Дөвләт Хидмәтинин кечмиш рәиси Закир Султановун ҹинајәт иши үзрә мәһкәмә просеси давам етдирилиб. Закир Султанов кечмиш назир Әбулфәс Гарајевин диндирилмәсини тәләб едиб.\nАБНА24 Хәбәр Верир, һаким Зејнал Ағајевин сәдрлији илә кечирилән просесдә шаһид гисминдә Азәраграртикинти АСҸ-нин филиал мүдири Нүсрәт Өмәров ифадә вериб.\nО дејиб ки, Инҹәсәнәт Музејиндәки тәмир ишләринә ҝөрә кечирилән тендердә АСҸ галиб олуб вә Дөвләт Хидмәтиндән онларын ширкәтинә 31 милјон манат пул ајрылыб.\nДаһа сонра тәгсирләндирилән шәхс мәһкәмәдән чыхыш үчүн сөз истәјиб. О, кечмиш Мәдәнијјәт назири Әбүлфәс Гарајевин мәһкәмәдә диндирилмәсини тәләб едиб.\nЗ.Султанов билдириб ки, назирликдә һәјата кечирилән бир чох ишләрдән Ә.Гарајевин хәбәри олуб.\nМәһкәмәнин нөвбәти иҹласы сентјабрын 16-на тәјин едилиб.\n2020-ҹи ил мајын 8-дә Закир Султанов Дөвләт Тәһлүкәсизлик Хидмәти тәрәфиндән сахланылды. Азәрбајҹан Республикасы халгынын тарихи абидәләрин вә мәдәнијјәт нүмунәләринин горунмасы ишләринә башчылыг едән Закир Султанов бу саһәјә ајрылан дөвләт вәсаитләрини мәнимсәмәкдә иттиһам олунур.\nЗакир Султанов сахланылдыгдан сонра Азәрбајҹан Республикасы кечмиш мәдәнијјәт назири Әбулфәс Гарајев вәзифәсиндән кәнарлашдырылды. Һәрһансы назирин башчылыг етдији назирликдә баш верән ганунсуз әмәлләрдә мәсулијјәт дашымасына бахмајараг Әбулфәс Гарајев Мәдәнијјәт Назирлијиндәки ҝениш јејинти һаллары илә бағлы ҹинајәт ишинә ҹәлб едилмәјиб вә бу ҹәмијјәтдә ҹидди суаллар доғурур.


Q=9	C=8	SS=3	LS=1	PS=1	DC=3	LC=0	SD=0	BS=3	G0=39	G1=29	G2=14	DLID=az_RU	BODY=Мәсиһиләр Шәнбәни гејд етмәлидирләр? | Мүгәддәс Китаба аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Вјетнам Данимарка Индонезија Исвеч Литва Мјанма Нидерланд Норвеч Самоа Тонга Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га гырғыз еве ермәни естон зулу ибо илок инҝилис исоко испан италјан каонде кикујју кинјаруанда кирунди кореја коса лингала малагаси малај малајалам мамбве-лунгу маҹар нзема осетин полјак португал португал (португал) румын рус себуан сепеди серб серб (латын) сесуто (Лесото) сетсвана сидамо сингал словак словен сотсил суаһили тагалог таи татар телугу тигре тсонга түрк түркмән умбунду фин франсыз хорват чех читонга чичева шона јапон јоруба јунан ҝүрҹү Һаити креолу һилигајнон әрәб\nМәсиһиләрдән һәфтәлик шәнбәни гејд етмәк тәләб олунмур. Онлар «Мәсиһин гануну» алтындадырлар. Шәнбә исә бу гануна дахил дејил (Галатијалылара 6:2; Колослулара 2:16, 17). Буна һарадан әмин ола биләрик? Ҝәлин әввәлҹә онун неҹә јарандығына бахаг.\n«Шәнбә» ибрани сөзү олуб, мәнасы «динҹәлмәк, дајанмаг» демәкдир. Мүгәддәс Китабда бу сөзә илк дәфә гәдим Исраил халгына верилән ганунларда раст ҝәлинир (Чыхыш 16:23). Мәсәлән, он әмрдән дөрдүнҹүсүндә дејилир: «Шәнбә ҝүнү һәмишә јадынызда олсун, ону мүгәддәс тутун. Нә ишиниз варса, алты ҝүн әрзиндә един. Једдинҹи ҝүн Аллаһыныз Јеһоваја һәср олунмуш шәнбәдир. Һәмин ҝүн һеч бир иш ҝөрмәмәлисиниз» (Чыхыш 20:8—10). Бу ҝүн ҹүмә ҝүнү ҝүн батандан шәнбә ҝүнү ҝүн батана гәдәр давам едирди. Бу вахт әрзиндә Исраиллиләр һеч јерә ҝетмәмәли, оҹаг галамамалы, одун јығмамалы вә ја јүк дашымамалы идиләр (Чыхыш 16:29; 35:3; Сајлар 15:32—36; Әрәмја 17:21). Шәнбәни позан адам өлүмлә ҹәзаландырылырды (Чыхыш 31:15).\nЈәһуди тәгвиминдә бәзи ҝүнләр, һәмчинин једдинҹи вә әллинҹи илләр дә шәнбә адланырды. Шәнбә илиндә торпаг динҹә гојулмалы вә исраиллиләр борҹларыны тәләб етмәмәли идиләр (Лавилиләр 16:29—31; 23:6, 7, 32; 25:4, 11—14; Ганунун тәкрары 15:1—3).\nИсанын гурбанлығы Шәнбә ганунуну ләғв етди\nНәјә ҝөрә Шәнбә гануну мәсиһиләрә аид дејил?\nШәнбә гануну јалныз Мусанын гануну алтында олан халга аид иди (Ганунун тәкрары 5:2, 3; Һизгијал 20:10—12). Аллаһ һеч вахт башга халглардан шәнбәни тәләб етмәјиб. Һәтта јәһудиләр белә Иса Мәсиһин гурбанлығы сајәсиндә, он ганун да дахил олмагла, Мусанын «ганунундан азад олдулар» (Ромалылара 7:6, 7; 10:4; Галатијалылара 3:24, 25; Ефеслиләрә 2:15). Буна ҝөрә дә мәсиһиләр Мусанын ганунуна јох, ән үстүн ганун олан мәһәббәт ганунуна риајәт едирләр (Ромалылара 13:9, 10; Ибраниләрә 8:13).\nШәнбә ҝүнү һагда јајылмыш јанлыш фикирләр\nСәһв: Аллаһ шәнбәни једдинҹи ҝүн истираһәт едәндә тәсис етмишди.\nДоғру: Мүгәддәс Китабда дејилир: «Аллаһ једдинҹи ҝүнә бәрәкәт верди вә ону тәгдис етди, чүнки ҝөрдүјү бүтүн јаратма ишини гуртарыб һәмин ҝүн истираһәт етди» (Јарадылыш 2:3, МҮГӘДДӘС КИТАБ ШИРКӘТИ, 2009). Бу ајәдә инсанлара верилән ганундан јох, једдинҹи јарадылыш ҝүнүндә Аллаһын нә етдијиндән бәһс едилир. Мүгәддәс Китабын һеч бир јериндә јазылмајыб ки, кимсә Мусанын ҝүнләринә гәдәр шәнбәни гејд едиб.\nСәһв: Исраиллиләр Мусанын гануну алтында олмаздан әввәл шәнбәни гејд едирдиләр.\nДоғру: Сина дағында оланда Муса исраиллиләрә деди: «Аллаһымыз Јеһова бизимлә Һурибдә әһд бағлајыб». Шәнбә дә бу әһдә дахил иди (Ганунун тәкрары 5:2, 12). Аллаһын шәнбә һагда дедикләри ҝөстәрир ки, бу исраиллиләр үчүн јени ҝөстәриш иди. Аллаһ исраиллиләрә демишди ки, шәнбә онлара Мисирдән хилас олмаларыны хатырладаҹаг. Бәс онда неҹә ола биләр ки, исраиллиләр шәнбәјә лап чохдан, Мисирдә олдуглары вахтдан әмәл едирдиләр? (Ганунун тәкрары 5:15). Нәјә ҝөрә онлара дејилмишди ки, једдинҹи ҝүн манна јығмасынлар? (Чыхыш 16:25—30). Һәмчинин нә үчүн онлар шәнбәни позан инсанла неҹә рәфтар едәҹәкләрини билмирдиләр? (Сајлар 15:32—36).\nСәһв: Шәнбә әбәди әһд олдуғу үчүн һәлә дә кечирилмәлидир.\nДоғру: Бәзи Мүгәддәс Китаб тәрҹүмәләриндә шәнбә «әбәди әһд» кими ҝөстәрилир (Чыхыш 31:16, МҮГӘДДӘС КИТАБ ШИРКӘТИ, 2009). Лакин «әбәди» кими тәрҹүмә олунан бу ибрани сөзү, әбәдилији јох, «гејри-мүәјјән ҝәләҹәјә гәдәр давам едән» заманы билдирир. Мәсәлән, Мүгәддәс Китабда бу сөз каһинлик һагда да дејилмишди вә Аллаһ тәхминән ики мин ил бундан әввәл буна сон гојмушду (Чыхыш 40:15; Ибраниләрә 7:11, 12).\nСәһв: Мәсиһиләр бу ҝүнү гејд етмәлидирләр, чүнки Иса өзү дә шәнбәјә риајәт едирди.\nДоғру: Иса шәнбәни кечирирди, чүнки о, јәһуди олдуғу үчүн доғуландан Мусанын ганунуна риајәт етмәли иди (Галатијалылара 4:4). Исанын өлүмүндән сонра шәнбә дә дахил олмагла, Ганун әһди ләғв олунду (Колослулара 2:13, 14).\nСәһв: Һәвари Булус мәсиһи олса да, шәнбәни гејд едирди.\nДоғру: Булус шәнбә ҝүнү синагога ҝирсә дә, шәнбәни гејд едән јәһудиләрә гошулмурду (Һәвариләрин ишләри 13:14; 17:1—3; 18:4). Һәмин вахт адәт-әнәнәјә әмәл етмәк әвәзинә, хош хәбәри тәблиғ едир вә орадакылары ибадәт етмәк үчүн јығышдыглары јерә дәвәт едирди (Һәвариләрин ишләри 13:15, 32). Булус тәкҹә шәнбә ҝүнү јох, «һәр ҝүн» тәблиғ едирди (Һәвариләрин ишләри 17:17).\nСәһв: Мәсиһиләрин шәнбәси базар ҝүнүнә дүшүр.\nДоғру: Мүгәддәс Китабда мәсиһиләрин базар ҝүнүнү истираһәтә вә ибадәтә һәср етмәли олдугларына даир һеч бир ҝөстәриш јохдур. Еркән мәсиһиләр үчүн базар ҝүнү диҝәр ҝүнләр кими ади иш ҝүнү иди. Бир енсиклопедијада дејилир: «IV әсрдә Константин (бүтпәрәст Рома императору) базар ҝүнү мүәјјән ишләрин едилмәмәси илә бағлы фәрман вермишди вә о вахтдан бу ҝүн шәнбә характери дашымаға башлады *» («The International Standard Bible Encyclopedia»).\nБазар ҝүнүнүн хүсуси ҝүн олдуғу фикрини јарада биләҹәк һансы ајәләр вар? Мүгәддәс Китабда дејилир ки, Булус «һәфтәнин илк ҝүнү», јәни базар ҝүнү һәмиманлылары илә јемәк үчүн бир јерә јығышмышды. Анҹаг бу, она ҝөрә иди ки, Булус ертәси ҝүн јола чыхаҹагды (Һәвариләрин ишләри 20:7). Һәмчинин бир чох јығынҹаглара дејилмишди ки, «һәр һәфтәнин биринҹи ҝүнү», базар ҝүнү пул ајырыб гыраға гојсунлар, анҹаг бу, садәҹә практики мәсләһәт иди. Бу ианәләр евдә сахланылырды, ибадәт етдикләри јерә ҝәтирилмирди (1 Коринфлиләрә 16:1, 2).\nСәһв: Һәр һәфтәнин бир ҝүнүнү истираһәтә вә ибадәтә ајырмаг дүзҝүн дејил.\nДоғру: Мүгәддәс Китабда вурғуланыр ки, бу һәр мәсиһинин өз сечимидир (Ромалылара 14:5).\n^ абз. 21 Һәмчинин бахын: «New Catholic Encyclopedia», икинҹи бурахылыш, XIII ҹилд, сәһифә 608.


Q=3	C=3	SS=0	LS=0	PS=0	DC=0	LC=0	SD=0	BS=0	G0=28	G1=21	G2=12	DLID=az_RU	BODY=Nur-az.com - 8 Мартда күчәләрә чыхыб тәрбијәсизлик етмәк ҝүнү кими\n8 Мартда күчәләрә чыхыб тәрбијәсизлик етмәк ҝүнү кими\nЈазы ҝеҹикмиш јазы дејил, чүнки бу ил буну едәнләр, сабаһ (ҝәлән ил) етмәјәҹәк ки? Ондан да бетәрини (Аллаһ горусун!) едәҹәкләр. Сүбуту да будур ки, дүнән (бундан габаг) етмирдиләр, амма бу ҝүн етдиләр. Бундан сонра да етмәләри бөјүк еһтималдыр.\n8 Март һаггында узун-узады данышмаға дәјмәз. Һамы билир ки, бу ҝүн кимләрсә өз һүгугларыны тәләб етмәк үчүн чалышдыглары иш јериндә етираз едибләр. Етираз едәнләр дә гадынлар олуб. Даһа сонра нә олуб? Мүдиријјәт разы олуб ки, онларын маашларыны галдырсын. Әслиндә, ишин әсли-астары будурса чох ҝөзәлдир. Дүнјада нә гәдәр мәзлум варса чыхыб бу ҹүр етираз етсин, тарихә дүшсүн, дүнјадакы диҝәр залымлар да ибрәт алсын. Амма, мәсәлә бурасындадыр ки, нәјә ҝөрә бизим мүсәлман кишиләр бу ҝүнү гејд едир.\nШәкк јохдур ки, чыхыб күчәдә мүсаһибә алсаг, 8 мартда әлиндә евә - ханымына ҝүл апаран кишиләр һеч билмәјәҹәк ки, 8 мартда нә һадисә баш вериб. Биләнләрин дә ҝүја нечә фаизи чыхыб өлкәдә етираз едир ки? О 8 мартдан ҝүндә 8 дәфә мејданлара төкүлүб етираз едәҹәк дурумдајыг. Аллаһ билир, о ҝүл чәләнҝини әлиндә тутан киши дә борҹ-хәрҹлә о ҝүлү алыб ки, евдә ханымын јанында үзүгара олмасын. Демәли, әҝәр сән 8 мартда олдуғу кими залымларын әлејһинә галхыб һаггыны тәләб етмирсәнсә онда 8 мартын сәнә ибрәт ҹәһәтиндән һеч бир фајдасы јохдур.\nБәс мүсәлман кишиси нә етмәлидир? Мүсәлман кишиси билмәлидир ки, әмәл етмәдији, мүталиә етмәдији Ислам дининдә затән инсанлара өз һагларыны тәләб етмәк әмр олунуб. Бундан башга Ислам дини затән ханыма һәр заман дәјәр верир. Ислам дининдә бир ҝүн ҝүнаһ етмәсән, о ҝүн сәнин бајрамындыр.\nДемәли, бу үч мәгам диггәтдә сахланылмалыдыр; Залымдан һаггыны тәләб етмәк, ханыма һәр заман һөрмәт етмәк, ҝүнаһ етмәмәклә бајрам гејд етмәк.\nИнди исә ҝәлин ҝөрәк Исламын, руһанинин һәбс едилдији өлкәмиздә бир сыра гадынлар нәјә әл атыр. Билдијиниз кими бир мүддәт әввәл бәзиләри “севҝилиләр ҝүнү” гејд едирди. Һалбуки онлара десәниз ки, бу ҝүн бир дәстә әхлагсыз киши вә гадынын пүшкатма васитәсилә сечдији гадынла күтләви шәкилдә тәрбијәсизлик етдији ҝүндүр, онлар бәлкә бу ҝүн бајрам етмәзләр. Русија вә бир сыра Гәрб өлкәләриндә (тәбии ки, Азәрбјаҹан вә Түркијә истисна олмагла бир чох мүсәлман өлкәләриндә дә) бу ҝүн гејд едилмир. Чүнки билирләр ки, ҹамаат әхлагсызлыға гуршанаҹаг. Елә ҝөтүрәк Азәрбајҹаны. Феминистләр 8 Мартда чыхыб әхлагсыз шүарлар сәсләндирир, таблолар галдырыр. Бунлар о адамлардыр ки, милләтә ачыг-ашкар әхлагсызлыг тәлгин едир, “нә гәдәр чох аилә дағытсаг о гәдәр феминизмә хидмәт етмиш оларыг” дејирләр. Демәли, Руријада ҝәнҹ гызларын вә оғланларын “севҝилиләр ҝүнү” бәһанәсилә кафејә-бара ҝетмәләринин гаршысы неҹә алынырса, 8 мартда да адларыны феминист гојан бир дәстә тәрбијәсизин күчләрә чыхыб халга әхлагсызлыг тәлгин етмәләринин гаршысы алынмалыдыр. Онсуз да биз әхлагдан узаг бир режимин һакимијјәти алтында јашајырыг, онсуз да телеканаллар рәсми олараг телеканализасија функсијасыны јеринә јетирмәклә мәшғулдур, диҝәр тәрәфдән дә бу әхлагсызларын гаршысы алынмаса милләтин ҝәләҹәји тамамилә мәһв олуб ҝедәҹәк.


Q=12	C=2	SS=0	LS=7	PS=5	DC=0	LC=0	SD=0	BS=1	G0=37	G1=22	G2=14	DLID=az_RU	BODY=1 Падшаһлар 14 | Онлајн Мүгәддәс Китаб | Јени дүнја тәрҹүмәси\n1 Падшаһлар 14:1—31\nӘхијјәнин Әрубама гаршы сөјләдији пејғәмбәрлик (1—20)\nРәһабам Јәһуда үзәриндә падшаһлыг едир (21—31)\nШишагын Јерусәлимә һүҹуму (25, 26)\n14 Бир ҝүн Әрубамын оғлу Әбијја хәстәләнди. 2 Әрубам арвадына деди: «Дур, гијафәни дәјиш ки, мәним арвадым олдуғун билинмәсин. Шилоја ҝет, Әхијјә пејғәмбәр орададыр. Бу халгын үзәриндә падшаһ олаҹағымы о, мәнә демишди.+ 3 Өзүнлә он көмбә чөрәк, көкәләр вә бир күп бал ҝөтүрүб онун јанына ҝет. О дејәҹәк ушаға нә олаҹаг». 4 Әрубамын арвады онун дедији кими етди, дуруб Шилоја+, Әхијјәнин евинә ҝетди. Әхијјә гоҹалдығындан ҝөзләри тутулмушду, артыг ҝөрмүрдү. 5 Јеһова Әхијјәјә деди: «Әрубамын арвады сәндән оғлу барәдә сорушмаға ҝәлир, чүнки оғлу хәстәдир. Мән сәнә дејәҹәјәм она нә демәк лазымдыр. Гадын ҝәләндә кимлијини ҝизләдәҹәк». 6 Гадын ичәри ҝирәндә Әхијјә онун ајаг сәсләрини ешидиб деди: «Әрубамын арвады, ичәри ҝәл! Кимлијини нијә ҝизләдирсән? Аллаһ сәнә бәд хәбәр ҝөндәриб. 7 Ҝет, Әрубама сөјлә ки, Исраилин Аллаһы Јеһова белә дејир: “Мән сәни халгын арасындан јүксәлдиб халгым Исраилин үзәриндә һөкмдар гојдум.+ 8 Сәлтәнәти Давуд евиндән алыб сәнә вердим.+ Амма сән әмрләримә табе олан, сидги-үрәкдән јолумла ҝедән, Мәнә мәгбул ишләр ҝөрән Давуд кими олмадын.+ 9 Сән сәләфләриндән дә бетәр олдун, өзүнә башга аллаһ, төкмә бүтләр дүзәлдиб Мәни тәһгир етдин,+ Мәнә арха чевирдин.+ 10 Буна ҝөрә дә Мән Әрубам евинин башына фәлакәт ҝәтирирәм. Мән, бичарәләр, заваллылар да дахил олмагла, Исраилдән Әрубам евинин бүтүн кишиләринин көкүнү кәсәҹәјәм.+ Пејини јердән неҹә тәр-тәмиз тәмизләјирләрсә, Мән дә Әрубам евини о ҹүр силиб-сүпүрәҹәјәм. 11 Әрубам евиндән шәһәрдә өләнләри итләр, чөлдә өләнләри ҝөјүн гушлары јејәҹәк. Чүнки буну Јеһова дејиб”. 12 Инди дур евинә ҝет. Ајағыны шәһәрә басан кими ушаг өләҹәк. 13 Бүтүн Исраил ону ағлајыб дәфн едәҹәк. Әрубамын аиләсиндән јалныз о, гәбрә гојулаҹаг, чүнки Исраилин Аллаһы Јеһова Әрубам евиндән јалныз онда јахшы бир шеј тапмышдыр. 14 Јеһова Өзү үчүн Исраил үзәриндә бир падшаһ гојаҹаг, о, Әрубамын нәслини елә һәмин ҝүн јох едәҹәк,+ бу, һәтта инди ола биләр. 15 Јеһова Исраили суда јырғаланан бир гамыш кими мәһв едәҹәк, Исраили аталарына вердији ҝөзәл дијардан гопараҹаг,+ онлары чајын* о тәрәфинә сәпәләјәҹәк.+ Чүнки онлар өзләринә Ашера бүтләри*+ дүзәлдиб Јеһованы тәһгир етдиләр. 16 Аллаһ Әрубамын өзүнүн ишләдији вә Исраили сүрүкләдији ҝүнаһлар уҹбатындан+ Исраили тәрк едәҹәк». 17 Әрубамын арвады дуруб јола дүшдү вә Тирзәјә ҝәлди. О, евин кандарына ајаг басан кими ушаг өлдү. 18 Ону дәфн етдиләр вә бүтүн Исраил јас тутду. Беләҹә, Јеһованын Өз гулу Әхијјә пејғәмбәр васитәсилә дедији сөз јеринә јетди. 19 Әрубамын галан ишләри, апардығы мүһарибәләр+ вә неҹә һакимијјәт сүрмәси барәдә Исраил падшаһларынын тарихи китабында јазылмышдыр. 20 Әрубам ијирми ики ил һакимијјәт сүрдү, сонра ата-бабаларына говушду.+ Оғлу Надаб онун јеринә тахта чыхды.+ 21 Јәһудада Сүлејман оғлу Рәһабам падшаһ иди. О, падшаһ оланда гырх бир јашында иди вә Јеһованын Исраил гәбиләләринин шәһәрләри арасындан Өз адыны гојмаг үчүн+ сечдији+ шәһәрдә, Јерусәлимдә он једди ил һакимијјәт сүрдү. Падшаһын анасы әмуни Нәама иди.+ 22 Јәһудалылар Јеһованын бәјәнмәдији пис ишләр ҝөрдүләр+ вә ҝүнаһлары илә Ону ата-бабаларындан да чох гәзәбләндирдиләр.+ 23 Онлар да һәр һүндүр тәпәнин үстүндә,+ һәр ҝур јарпаглы ағаҹын алтында+ өзләри үчүн сәҹдәҝаһлар дүзәлтдиләр, дик дашлар* вә Ашера бүтләри гојдулар.+ 24 Өлкәдә һәмчинин мәбәд фаһишәлији илә мәшғул олан кишиләр варды.+ Онлар Јеһованын исраиллиләрин өнүндән говдуғу халгларын бүтүн ијрәнҹ ишләри илә мәшғул олурдулар. 25 Рәһабамын һакимијјәтинин бешинҹи илиндә Мисир һөкмдары Шишаг+ Јерусәлимә һүҹум етди.+ 26 О, Јеһованын евиндәки вә падшаһ сарајындакы хәзинәләри ҝөтүрүб апарды.+ О, һәр шеји, о ҹүмләдән Сүлејманын дүзәлтдији гызыл галханлары да апарды.+ 27 Рәһабам падшаһ онларын јеринә мис галханлар дүзәлтди вә онлары падшаһ сарајынын гапы кешикчиләринин башчыларына верди. 28 Һәр дәфә падшаһ Јеһованын евинә ҝәләндә кешикчиләр бу галханлары дашыјыр, сонра апарыб кешикчи отағына гојурдулар. 29 Рәһабамын галан ишләри вә онун бүтүн етдикләри Јәһуда падшаһларынын тарихи китабында јазылмышдыр.+ 30 Рәһабамла Әрубам арасында һәмишә мүһарибә ҝедирди.+ 31 Рәһабам ата-бабаларына говушду. Ону Давуд шәһәриндә ата-бабаларынын јанында дәфн етдиләр.+ Онун анасы әмуни Нәама иди.+ Онун јеринә оғлу Әбјам*+ тахта чыхды.\n^ Диҝәр ады Әбијја.\n1 Падшаһлар 14


Q=4	C=0	SS=0	LS=0	PS=4	DC=0	LC=0	SD=0	BS=0	G0=18	G1=12	G2=7	DLID=az_RU	BODY=Падшаһлыг һаггында һәгигәт. Руһани гиданын пајланмасы | Аллаһын Падшаһлығы\nСолда: Баҹы Рутерфорд гардашын пластинкаја јазылмыш мәрузәсинә гулаг асдырыр, 1930-ҹу илләрин сону, Алабама (АБШ); Сағда: Исвечрә\nПадшаһлыг һаггында һәгигәт. Руһани гиданын пајланмасы\nМҮГӘДДӘС КИТАБЫ өјрәнән инсан индиҹә охудуғунуз ајәнин мәнасыны баша дүшәндә онун ҝөзләри севинҹдән парылдајыр. «Демәк истәјирсиниз ки, Мүгәддәс Китаб бизим бурада, јер үзүндә әбәдијјән Ҹәннәтдә јашајаҹағымызы өјрәдир?» — дејә о, еһтијат едәрәк сорушур. Әмәкдашыныз ҝүлүмсәјәрәк дејир: «Индиҹә Мүгәддәс Китабдан нә барәдә охудунуз?» Өјрәнән һејрәт ичиндә дејир: «Һеч вахт бу һагда ешитмәмишдим!» О заман јадыныза дүшүр ки, бир нечә һәфтә әввәл о, Аллаһын адынын Јеһова олдуғуну илк дәфә ешидәндә дә тәхминән ејни сөзләри демишди.\nСиз дә белә бир вәзијјәтлә үзләшмисиниз? Аллаһын бир чох хидмәтчиләри үзләшиб. Нә дәрәҹәдә дәјәрли әнама — һәгигәт һагда билијә малик олдуғумузу ајдын шәкилдә бизә хатырладан чох аз шеј тапылар. Бир анлыг дајанын вә дүшүнүн: бу әнам сизә неҹә ҝәлиб чатыб? Бу суалын ҹавабы бу бөлмәдә мүзакирә олунаҹаг. Аллаһын халгынын һәгигәтләри тәдриҹән анламасы Падшаһлығын реал бир һөкумәт олдуғунун тәкзибедилмәз сүбутудур. Бу Падшаһлығын Падшаһы Иса Мәсиһ артыг бир әсрдир ки, Аллаһын халгынын һәгигәт барәдә биликләрә јијәләнмәсинин гајғысына галыр.\nПадшаһлыг Јеһованын әзәли нијјәтинә дахил идими? Иса Падшаһлыгла бағлы нәләри ачыглады?\nАллаһын ады илә бағлы Падшаһлыг нәләри едиб? Аллаһын адыны неҹә уҹалда биләрсиниз?\nАллаһын Падшаһлығы, онун һакимләри, тәбәәләри вә гајда-ганунлары барәдә дәгиг билик алын.


Q=5	C=0	SS=0	LS=5	PS=0	DC=0	LC=0	SD=0	BS=0	G0=15	G1=13	G2=5	DLID=az_RU	BODY=Хәбәрин коду : 654148\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Иран Ислам Республикасынын Павә шәһәринин Сүнни алими вә Имам Ҹүмәси Молла Гадир Гадири Гум шәһәриндә кечирилән “Тәкфирчи вә Екстремист Ҹәрәјанлар Ислам Алимләринин Бахымында” үмумдүнја конгресиндә чыхыш едәрәк билдириб: “АБШ Ирага һүҹум етдикдә биз раһатсыз идик. Бу ҝүн, АБШ-ын Ирага һүҹум етдијинин нәтиҹәсини ҝөрүрүк. ИШИД-ин бинөврәси 2003- дә гојулду. Инди дә, ики ајдыр ки, АБШ 40 өлкәдән ибарәт коалисија илә, Ејнул Әрәби (Кобани) тәкфирчиләрдән азад етмәјә чалышыр, лакин һәлә дә бир хәбәр јохдур. Онларјаланданышырлар”.\nМоллаГадирГадиридејиб: “ЕјСүнниалимләри! Биз Мәсҹид вә мәдрәсәләримизи тәкфирчи ҝөрнүшләрдән горумалыјыг. Бу ҝүн ИШИД вә бу кими тәкфирчи ҹәрәјанлара гошуланлар бизим Мәсҹид вә мәдрәсәләримиздә тәлим аланлардыр. ИШИД-ин дүнја халгларына вердији төһвәси Исламафобија төһфәсидир. Нәтиҹәдә исә, Исламын дүнјада чиркин тәблиғ олунмасыдыр. Америка Ислам Ингилабы вә Ислам Ојанышындан сонра Исламын дүнјада сүрәтлә јајылмасынын гаршысыны алмаға ҹәһт етди. ИШИД-ин дә јаранмасы бу чалышманын нәтиҹәсидир”.\nПавә шәһәринин Сүнни Имам Ҹүмәси тәкфирчи ҹәрәјанларын әмәлә ҝәлмәсинин әсас сәбәби кими Мүсәлман өлкәләриндә ихтилафларын олдуғуну ачыглајараг билдириб: “Дүнјада екстримист ҹәрјанларын әмәлә ҝәлмәмәси үчүн бүтүн Мүсәлманлар ајыг олмалыдыр. Иран Ислам Республикасында Сүнни вә Шиә бир-бири илә, гардсаш кими јашајыр, араларында һеч бир проблем јохдур. Ирандакы сабитлик бир нечә амилин нәтиҹәсидир: 1- Ағыллы вә мүдиријјәтә лајиг Вәлијји Фәгиһ. 2- Сүнни вә Шиә алимләринин бир-бири илә, һәмфикр олмалары. 3- Халгын даим сәһнәдә активлијидир”.


Q=4	C=0	SS=0	LS=4	PS=1	DC=0	LC=0	SD=0	BS=3	G0=60	G1=54	G2=30	DLID=az_RU	BODY=Јығынҹағын ағсаггаллары. Тәлим верән гајғыкеш ағсаггаллар\n2017 — Јеһованын Шаһидләринин иллик фәалијјәти\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман африкаанс газах гырғыз ермәни естон ефик зулу ибо илок инҝилис испан италјан каонде кинјаруанда кирунди кореја коса лингала малагаси малајалам маҹар осетин полјак португал румын рус себуан сепеди серб сесуто (Ҹәнуби Африка) сетсвана сингал словак словен суаһили тагалог таи татар тсонга тумбука түрк фин франсыз хорват чех чибемба читонга чичева шона јапон јоруба јунан ҝүрҹү Һаити креолу һилигајнон һинд әрәб\nҜҮРҸҮСТАН | 1991—1997\nГајғыкеш ағсаггаллар тәлим верир\nҸони Шаламберидзе вә Тамази Библаја (1990-ҹы илләрин әввәлләри)\n1990-ҹы илләрин әввәлләриндә Ҝүрҹүстандакы јығынҹагларын әксәријјәтиндә ҹәми бир ағсаггал вә ја бир јығынҹаг хидмәтчиси вар иди. Тәблиғчиләр башга-башга шәһәр вә ја кәндләрдә јашадыглары үчүн, адәтән, јығынҹаглар ајры-ајры топлашан груплардан ибарәт олурду.\nУҹгар әразиләрдә хидмәт едән Ҹони Шаламберидзе вә Павле Абдушелишвили Кахети бөлҝәсиндә јерләшән Телави шәһәринә тәјин олундулар. Бурадакы јығынҹагда 300 тәблиғчи олса да, бир дәнә дә олсун ағсаггал јох иди. Бу јығынҹаг мүхтәлиф әразиләрдә јығышан 13 групдан ибарәт иди.\nГардашлара инкишаф етмәјә нә мане олурду? Бунун сиррини Ҹони вә Павле гардаш тапды. Ҹони гардаш дејир: «Әксәр баҹы-гардашларын әкин саһәси вә үзүм бағлары вар иди. Кәнд јерләриндә гоншуларын бир-биринин бағына ҝәлиб көмәк етмәк адәти олдуғу үчүн бизим гардашларымыз иманда олмајан инсанларла чох вахт кечирмәли олурдулар» (1 Кор. 15:33).\nҸони вә Павле орадакы гардашлара мәсләһәт ҝөрдүләр ки, мәһсул јығымында көмәји Јеһованын Шаһидләриндән истәсинләр. Беләҹә, һәм иш ҝедәҹәк, һәм дә үнсијјәт даирәләри јахшы олаҹаг (Ваиз 4:9, 10). Ҹони гардаш дејир: «Јығынҹагдакы баҹы-гардашларын бир-бириләринә олан мәһәббәти ҝүҹләнди». Үч ил сонра Ҹони вә Павле Кахети бөлҝәсиндән ҝедәндә орада артыг 5 ағсаггал вә 12 јығынҹаг хидмәтчиси вар иди.\nЈығынҹагларын тәблиғчиләрә көмәји\nТәблиғ фәалијјәтимиз 1990-ҹы илләрин әввәлинә кими гадаға алтында олдуғу үчүн Јеһованын Шаһидләри кичик груплар шәклиндә јығышырдылар. Тәкҹә «Ҝөзәтчи гүлләси»нин мүзакирәси вә јығынҹағын китабөјрәнмәси кечирилирди. Бу ҝөрүшләр ҝөзәл олса да, тәблиғчиләри хидмәтә һазырламаг үчүн нәзәрдә тутулмамышды.\nКоммунист режими дағыландан сонра вәзијјәт дәјишди. Јеһованын тәшкилатынын ҝөстәриши илә јығынҹаглар артыг Теократик Хидмәт Мәктәбини вә Хидмәт ҝөрүшүнү дә кечирмәли идиләр.\nНаилә Хутсишвили вә Лалә Әләкбәрова баҹыларынын бу ҝөрүшләрлә бағлы хош хатирәләри вар. Лалә о ҝүнләри јада салараг дејир: «Чох ҝөзәл бир дөвр иди. Һамы севинирди ки, артыг баҹылар да програмда иштирак едәҹәкләр».\nНаилә дејир: «Бир дәфә белә бир сәһнәҹик олмушду: баҹы сәһнәдә гәзет охујур. Бу заман гапы дөјүлүр, баҹы гапыны дөјән ики баҹыны евә дәвәт едир, онлар да отурдуғумуз залын гапысындан ичәри ҝирәрәк сәһнәјә доғру ирәлиләјир». Лалә әлавә едир: «Дүздүр, бу ҝөрүшләр бәзән чох гәрибә кечирди, амма биз онларын сајәсиндә сәриштәли мүждәчи олмағы өјрәндик».\nӘдәбијјатлара тәләбат артыр\nГардашлар узун илләр әрзиндә нәшрләрин сурәтини чыхартмаг үчүн ев шәраитиндә әллә идарә едилән аваданлыгдан истифадә едирдиләр. Амма ҝетдикҹә әдәбијјатлара тәләбат артырды вә артан тәләбаты бу үсулла гаршыламаг мүмкүн дејилди. Буна ҝөрә гардашлар коммерсија ширкәтләринә үз тутдулар. Орада мүнасиб гијмәтә бөјүк тиражла журналларымызы чап едә биләрдиләр.\nҜүрҹү дилиндәки нүсхәләри чапа һазырламаг үчүн гардашлар гәзетләрдән һәрфләри кәсиб инҝилис дилиндә олан журналын үз габығына јапышдырырдылар\nНәшри чапа һазырламаг үчүн гардашлар бир үсул тапмышдылар. Ҝүрҹү дилинә тәрҹүмә едилмиш мәтн инҝилис дилиндә олан журналларын гурулушуна ујғун макинада јығылырды. Сонра гардашлар бу вәрәгәләрә инҝилис дилиндәки журналларын шәкилләрини кәсиб јапышдырырдылар. Ахырда инҝилис дилиндәки журналын үз габығына гәзетләрдән ҝөзәл шрифтлә јазылмыш ҝүрҹү һәрфләрини кәсиб јапышдырырдылар. Вә будур, мәтн чапа һазырдыр!\nҜүрҹү дилиндә чап олунмуш илк журналлар\nГардашлар компүтер аландан сонра ики ҝәнҹ гардаш — Левани Копалиани вә Лери Мирзашвили компүтердән јахшы истифадә етмәји өјрәнмәк үчүн курса ҝетдиләр. Лери гардаш хатырлајыр: «Икимиз дә тәҹрүбәсиз идик вә ишләр һәмишә истәдијимиз кими ҝетмирди. Анҹаг Јеһованын көмәји сајәсиндә биз тезликлә өз журналларымызы компүтердә јыға билдик».\nМанеәләрә бахмајараг, Ҝүрҹүстанда олан бүтүн јығынҹаглар бурада чап олунан дөрдрәнҝли журналлар алмаға башладылар. Амма тәблиғчиләрин сајы елә сүрәтлә артырды ки, онлара әдәбијјат чатдырмаг олмурду. Елә лап вахтында тәшкилат гардашлара лазыми ҝөстәриш верди.\n1992-ҹи илдә Санкт-Петербургда (Русија) кечирилән бејнәлхалг топлантыда Ҝүрҹүстандан олан гардашларын Алманијадан ҝәлән филиал нүмајәндәләри илә ҝөрүшмәк имканы олду. Ҝенади Гудадзе дејир: «Онлар бизә тәрҹүмә ишинин неҹә ҝетмәли олдуғуну изаһ етдиләр вә дедиләр ки, бизә баш чәкиб тәрҹүмә иши илә бағлы тәлим верәҹәкләр».\nҜүрҹү дилиндә әдәбијјатлары чап етмәк елә дә асан дејилди. Ҝүрҹү һәрфләри фәргли олдуғу үчүн чохдилли електрон нәшријјат системи (MEPS) бу һәрфләри дәстәкләмирди. Буна ҝөрә дә фотојығым вә чап ишләри үчүн јени шрифт һазырланмалы иди.\n1970-ҹи илләрин сонуна јахын Датикашвили аиләси АБШ-а мүһаҹирәт етмишди. Онларын гызы Марина орада һәгигәти өјрәнмишди. Бруклин Бејтелиндәки гардашлар ҝүрҹү һәрфләрини MEPS системинә дахил едәркән Маринанын онлара чох көмәји дәјди. Чох кечмәмиш «Будур, Мән һәр шеји јениләшдирирәм» адлы брошүр вә бир нечә буклет Алманијада чап олунду.\nТәрҹүмә ишинин тәшкилинә јардым\n1993-ҹү илдә Мајкл Флекенштејн вә јолдашы Силвија Ҝүрҹүстанда тәрҹүмә офиси јаратмаг үчүн Алманијадан Тбилисијә ҝәлдиләр. Мајкл дејир: «Онларла Санкт-Петербургдакы сөһбәтим һәлә дә јадымда иди. Бунун үстүндән 18 ај кечәндән сонра биз Ҝүрҹүстана ҝәлдик. Бурада тәрҹүмә групунун нә гәдәр јахшы тәшкил олундуғуну ҝөрәндә мәәттәл галдыг!»\nЛери Мирзашвили, Паата Морбедадзе вә Левани Копалиани Тбилисидәки тәрҹүмә офисиндә ишләјәркән, 1993-ҹү ил\nБир нечә ајдан сонра кичик мәнзилдә тәрҹүмә офиси јарадылды вә орада 11 нәфәрдән ибарәт тәрҹүмәчи ишләмәјә башлады. Тәшкилатын вердији тәлим сајәсиндә јығынҹаглар нәшрләри мүнтәзәм алмаға башладылар.\nЧәтин вахтларда да јығынҹаг әдәбијјатсыз галмыр\nСовет Иттифагы дағыландан сонра иттифага дахил олан республикаларын чохунда вәтәндаш мүһарибәләри вә етник груплар арасында иғтишашлар баш галдырды. Бу Ҝүрҹүстандан да јан кечмәди. Нәтиҹәдә өлкәдә ҝедиш-ҝәлиш тәһлүкәли олду, хүсусилә дә сәрһәди кечмәк горхулу иди.\nЗаза Ҹикурашвили вә Алеко Гвритишвили (шәкилдә һәјат јолдашлары илә бирҝә) кешмәкешли дөврдә әдәбијјатлары јығынҹаглара чатдырмаға көмәк едирдиләр\n1994-ҹү илин нојабр ајында Алеко Гвритишвили ики гардашла бирҝә сәрһәди кечәркән бир груп әлисилаһлы әсҝәр онлары сахлады вә машындан дүшмәләрини әмр етди. Алеко дејир: «Онлар әдәбијјатларымызы ҝөрәндә әсәбиләшдиләр. Бизи едам едәҹәкләрмиш кими сыраја дүздүләр. Биз дајанмадан Јеһоваја дуа етдик. Ики саатдан сонра әсҝәрләрдән бири деди: “Әдәбијјатларынызы да ҝөтүрүн ҝедин бурадан. Анҹаг әҝәр ҝери гајытсаныз, машынынызы јандырыб өзүнүзү дә өлдүрәҹәјик”».\nБу ҹүр һәдә-горхулара рәғмән, гардашлар давамлы шәкилдә нәшрләри јығынҹаглара чатдырырдылар. Әдәбијјатлары Ҝүрҹүстана ҝәтирмәк үчүн бөјүк гурбанлар вермиш Заза Ҹикурашвили гардаш өтән илләри хатырлајараг дејир: «Баша дүшүрдүк ки, баҹы-гардашларын бу нәшрләрә еһтијаҹлары вар. Һәјат јолдашларымыз бу ишдә бизә чох дәстәк олурдулар».\nАлеко гардаш гејд едир: «Әдәбијјатларын дашынмасына көмәк едән гардашларын әксәријјәти аиләли иди». Бәс тәһлүкәјә бахмајараг, бу иши ҝөрмәјә онлары нә тәшвиг едирди? Алеко давам едир: «Илк нөвбәдә, бизи буна Јеһоваја олан дәрин миннәтдарлығымыз вә севҝимиз тәшвиг едирди. Бундан әлавә, биз дә Јеһова Аллаһдан өрнәк алыб әзиз баҹы-гардашларымызын гајғысына галмаг истәјирдик».\nБелә фәдакар гардашларын сајәсиндә кешмәкешли дөврдә дә әдәбијјатларын чатдырылмасы иши дајанмады. Ҝәләҹәкдә исә гардашлар әдәбијјатларын Алманијадан Ҝүрҹүстана ҝәлмәси үчүн даһа тәһлүкәсиз јол тапдылар.\nВахтында кечирилән топланты\n1995-ҹи илдә сијаси вәзијјәт стабилләшәндә Јеһованын Шаһидләри илк вилајәт топлантысыны кечирмәк үчүн һазырлыглар ҝөрмәјә башладылар. 1996-ҹы илин јајында Ҝүрҹүстанын дөрд бир тәрәфиндән ҝәлән тәхминән 6000 нәфәр үч јердә — Гори, Марнеули вә Сноридә кечирилән вилајәт топлантысында иштирак етдиләр.\nГори јахынлығында кечирилән вилајәт топлантысы, 1996-ҹы ил\nГоридә кечирилән топланты хүсусилә јаддагалан олду. Вахт вар иди, гардашлар анма мәрасими үчүн залы неҹә долдураҹагларыны фикирләширдиләр. Инди исә онлар вилајәт топлантысына ҝәләҹәк 2000-дән чох адамы неҹә јерләшдирәҹәкләрини билмирләр! Буна ҝөрә дә гардашлар топлантыны ачыг һавада, шәһәрин ҝөзәл дағлыг әразисиндә тәшкил етдиләр.\nТопланты комитәсиндә хидмәт едән Како Ломидзе гардаш дејир: «Топланты гуртардыгдан сонра баҹы-гардашлар бирҝә вахт кечирдиләр, маһны охудулар, ширин-ширин сөһбәтләр етдиләр. Һамыја бир даһа ајдын олду ки, Аллаһын халгыны мөһкәм мәһәббәт телләри бирләшдирир» (Јәһ. 13:35).\nАллаһын һәдијјәләри артыма төһфә верир\n1996-ҹы илдән етибарән сәјјар нәзарәтчиләринин өлкәдәки јығынҹагларын һамысына баш чәкмәси үчүн тәдбирләр ҝөрүлдү. Бу мәгсәдә чатмаг үчүн әлавә сәјјар нәзарәтчиләр тәјин олунду. Онлар артыг бүтүн һәфтәни јығынҹагла әмәкдашлыг едирдиләр.\nШүбһәсиз, сәјјар нәзарәтчиләринин имандан ирәли ҝәлән иши, мәһәббәтлә чәкдикләри зәһмәт јығынҹагларын инкишафында вә теократик ҝөстәришләрә даһа јахшы әмәл етмәсиндә әвәзсиз рол ојнады (1 Салон. 1:3). 1990—1997-ҹи илләр әрзиндә мөһтәшәм артым мүшаһидә олунду. 1990-ҹы илдә 904 тәблиғчи вар идисә, једди ил сонра хош хәбәри артыг 11 082 нәфәр вәз едирди!\nОнилликләр өнҹә башлајан артым инди даһа ајдын ҝөрүнүрдү вә бу, өлкәнин һәр јериндә мүшаһидә олунурду. Амма Јеһова Аллаһын ҝүрҹү халгы үчүн верәҹәји хејир-дуалар һәлә габагда иди.\nРәһбәрлик Шурасындан мәктуб 2017\nБүтүн диггәт тәблиғ хидмәтинә ҹәмләнир\n«Сиз ән јахшы гоншуларсыныз»\n«Мәсиһи һәјаты вә ибадәти» адлы јени ҝөрүш\n«JW телевизијасы бизә гол-ганад верир»\nҺүгуги һесабат 2016\nҜүрҹүстана бир нәзәр\nҺәгигәтә илк һај верәнләр\nЈығынҹаглар һамынын иманыны мөһкәмләндирир\nМән јахшы инсан олмаг истәјирдим\nИстәјирдим мәнә Јеһова јол ҝөстәрсин\n«Аллаһ үчүн һәр шеј мүмкүндүр»\nҜүрҹү дилиндә Мүгәддәс Китаб\nАллаһ бөјүтдү (1 Кор. 3:6).\nӘрим дурмадан охујурду\n«Бу вахта кими һарада идиниз?»\nДүшүнүрдүм бәхтәвәр инсанам\nӘсл мәһәббәт һеч вахт түкәнмир\nМүгәддәс Китабда јазыланлары өз ҝөзүмлә ҝөрдүм!\nАллаһын «һәм әлверишли, һәм дә чәтин вахтда» вердији немәтләр (2 Тим. 4:2).\nҺәдә-горхулар онлары сарсытмады\n«Јеһованын гулларынын ирси будур» (Әшј. 54:17).\nОнлар Улу Јараданларыны хатырладылар\nКүрд халгы һәгигәтә һај верир\nСевҝи сәрһәд танымыр\nЈүз ил әввәл: 1917\nҮмуми һесабат 2016\nЈеһованын Шаһидләринин 2016-ҹы хидмәт или үчүн һесабаты\nМәтн Електрон нәшрләри јүкләмәк үчүн параметрләр 2017 — Јеһованын Шаһидләринин иллик фәалијјәти\nЈеһованын Шаһидләринин јығынҹаг ағсаггаллары\nЈеһованын Шаһидләринин нәшрләринин һазырланмасы\nРајон нәзарәтчиләри Јеһованын Шаһидләринин јығынҹагларына неҹә көмәк едирләр?


Q=15	C=10	SS=10	LS=5	PS=5	DC=0	LC=0	SD=0	BS=1	G0=10	G1=7	G2=4	DLID=az_RU	BODY=Гумар ојнамаг ҝүнаһдыр? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Камбоҹа Конго Литва Македонија Малта Мјанма Непал Нидерланд Норвеч Самоа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар венда га газах гырғыз дхолуо еве ермәни естон ефик зулу ибан ибо иврит илок инҝилис исланд исоко испан италјан кинјаруанда кирунди кореја коса латыш лингала малагаси малај малајалам мамбве-лунгу маҹар монгол нзема пангасинан папјаменто (Аруба) папјаменто (Күрасао) полјак португал португал (португал) румын рус рус жест дили себуан сепеди серб серб (латын) сетсвана сидамо сингал словак словен суаһили сунда тагалог таи тамил татар телугу тетум (Дили) тив тигре түрк түркмән урду фин фон франсыз хорват чех чибемба читонга шона јапон јоруба јунан ҝүрҹү Һаити креолу һауса һилигајнон һинд әрәб өзбәк өзбәк (латын)\nГумар ојнамаг ҝүнаһдыр?\nМүгәддәс Китабда гумар һагда әтрафлы мәлумат олмаса да, орадакы принсипләрдән баша дүшмәк олар ки, Аллаһ буну ҝүнаһ сајыр (Ефеслиләрә 5:17) *.\nГумар Аллаһын нифрәт етдији тамаһкарлыг һиссиндән јараныр (1 Коринфлиләрә 6:9, 10; Ефеслиләрә 5:3, 5). Гумар ојнајанлар башгаларынын удуздуғу пулларын һесабына пул газанмаға үмид едирләр. Анҹаг Аллаһын Кәламы башгаларынын мал-мүлкүнә тамаһ салмағы мүһакимә едир (Чыхыш 20:17; Ромалылара 7:7; 13:9, 10).\nҺәтта кичик мәбләғ уғрунда олса белә, гумар ојнамаг инсанда пул һәрислији јарадыр (1 Тимутијә 6:9, 10).\nГумар ојнајанлар, адәтән, мөвһуматлара вә ја бәхтә ҝүвәнирләр. Анҹаг Мүгәддәс Китабда дејилир ки, Аллаһ бу ҹүр инанҹлара бүтпәрәслик кими бахыр (Әшија 65:11).\nМүгәддәс Китаб әлини ағдан-гараја вурмадан нәјисә әлдә етмәјә јох, зәһмәткеш олмаға тәшвиг едир (Ваиз 2:24; Ефеслиләрә 4:28). Бу принсипләрә риајәт едәнләр зәһмәтләри илә газандыгларыны јејәҹәкләр (2 Салоникилиләрә 3:10, 12).\nГумар инсана гејри-сағлам рәгабәт руһу ашылајыр. Бу ҹүр әһвал-руһијјә Аллаһын хошуна ҝәлмир (Галатијалылара 5:26).\n^ абз. 3 Мүгәддәс Китабда гумарла бағлы јалныз бир һадисә јазылыб. Һәмин һадисәдә вурғуланыр ки, Рома әсҝәрләри тамамкарлыгдан ирәли ҝәләрәк Иса пејғәмбәрин палтары үчүн пүшк атмышдылар (Мәтта 27:35; Јәһја 19:23, 24).\nАсылылыг вә вәрдишләр Хошбәхтлик вә гәлб раһатлығы Етигад вә ибадәт Әхлаг дәјәрләри Мүгәддәс Китаба аид суаллара ҹаваб\nМүгәддәс Китабын ишә бахышы


Q=14	C=14	SS=0	LS=0	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=27 Нојабр 2021\nИстанбул полиси Әрдоған һөкумәтинин игтисади сијасәтинә гаршы динҹ аксија кечирән әһалијә ҝүҹ тәтбиг едәрәк 40-дан чох адамы һәбс едиб.\nТүркијә һөкумәти өлкә валјутасынын давамлы олараг дәјәр итирмәсинин сәбәби вә бунунла мүбаризә стратеҝијалары илә бағлы халга һәлә дәгиг ҹаваб вермәдији һалда тәһлүкәсизлик гүввәләри өлкәдә инфлјасија әлејһинә етираз едәнләри һәбс едир.\nТүркијә КИВ-ләри чәршәнбә ҝүнү ахшам саатларында билдирибләр ки, Истанбул полиси Рәҹәб Тәјјиб Әрдоған һөкумәтинин игтисади сијасәтинә гаршы етираз едәнләрә гаршы ҝүҹ тәтбиг едәрәк 40-дан чох адамы һәбс едибләр.\n“РИА Новости”-нин Түркијә мәнбәләринә истинадән вердији хәбәрә ҝөрә, ҹүмә ҝүнү Истанбулун Кадикөј рајонунда полис һөкумәти истефаја чағыран шүарлар сәсләндирән јүзләрлә етиразчыја гаршы зоракылыға әл атыб вә онларын үзәринә су бурахыб. Һабелә, бәзи проспектләрдә јоллары бағлајараг аксија иштиракчыларынын дағылышмасыны тәләб едиб.\nБир нечә ҝүн бундан әввәл Измир вилајәтиндә минләрлә ишчи Түркијәдә јүксәк гијмәтләрә вә јүксәк инфлјасијаја етираз едәрәк, мааш вә верҝиләр арасында таразлыг тәләби илә күчәләрә чыхмышды.\n1373 дәфә бахылыб


Q=3	C=2	SS=0	LS=2	PS=0	DC=1	LC=0	SD=0	BS=2	G0=71	G1=61	G2=37	DLID=az_RU	BODY= Аллаһы севмәк јахуд, Ондан горхмаг лазымдыр? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa305\tArxiv kodu 7680\nИнсанын Аллаһ мәһәббәти вә горхусунун ејни вахтда олмасы һеч бир тәәҹҹүб доғурмур. Чүнки, бу ҹүр һаләтләр бизим һәјатымызы башдан баша бүрүмүшдүр. Лакин, бу һаләтин биздә шиддәтлә олдуғундан ондан гафилик. Диггәт етмәк лазымдыр ки, һәтта бизим јол ҝетмәјимиз дә горху, үмид вә мәһәббәтин нәтиҹәсидир. Чүнки, үмид олмаса јол ҝетмәк олмаз. Әҝәр јол ҝетмәсәк мәгсәдә чата билмәрик. Әҝәр горхмасаг јол ҝедән анда еһтијатлы олмаз вә нәһајәтдә, јолда зәрәр вә тәһлүкә илә үзләшәрик. Әҝәр тәһлүкә илә үзләшсәк, јенә дә һәдәфимизә чата билмәрик. Бу һаләт бизләрдә, нәглијјат васитәләри илә һәрәкәтдә, електирик, јахуд атәшлә ишләдикдә даһа чох заһир олур. Биз, онлардан ашиганә шәкилдә истифадә едирик амма, бу мәһәббәтимиз еһтијат, горху илә бирҝә олмаса онлара јахынлашмағымыз һәлакәтимизә сәбәб олар.\nБеләликлә, демәк олар ки, Аллаһ-тааладан һәм горхмаг, һәмдә Она үмид вә мәһәббәт бағламаг лазымдыр. Чүнки, ешг вә мәһәббәт инсана даһа чох тәлаш вә ирәли ҝетмәјә сәбәб олур. Инсан камал јолунда нә гәдәр ирәли ҝетсә вә чалышса, дүнја вә ахирәтдә Аллаһын лүтф вә мәрһәмәтинә бир о гәдәр јахын олар. Диҝәр тәрәфдән, Аллаһ горхусу инсаны итаәтдә инсан даһа ҹидди олур вә ҝүнаһлардан да чох чәкинир. Бунун да сәбәбиндән инсан, Аллаһын гәзәбинә ҝәлмәкдән вә ҹәһәннәм атәшинә дүшмәсиндән горунур.\nДүнјада, Аллаһ горхусу вә үмид һаләтиндә олма ади инсанлардан өтрү Ахирәтдә арамлыг вә һәр ҹүр нараһытлыгдан аманда олмаға сәбәб олур. Ҝәлиш-ҝедишли бу дүнјада инсанын һәр хәтәрдән горунмағына еһтиаҹы вар. Бунунла да, Ахирәтдә әмнијјәтә чатсын. Ахирәт елә бир дүнјадыр ки, әҝәр инсан орда әмнијјәтә чата билсә, артыг онун һеч бир горхусу јохдур.\nСырф горху инсаны үмүдсизлијә, гәлбин гәсавәтинә вә сырф мәһәббәт исә инсанын нәфсинин бу мәһәбәтә алданмасына вә бунунла да ҝүнаһа дүшмәсинә сәбәб олур. Бунларын һәр икиси тәкликдә хошаҝәлмәз сајылыр, амма бирликдә инсана арамлыг ҝәтирир.\nГорху, үмид вә мәһәббәт елә виҹдани һаләтләрдәндир ки, тәрифә еһтијаҹы јохдур. Инсан бәзи ишләрин мүгабилиндә горхуја дүшә биләр: а) Өзүнә, аиләсинә, малына вә абыр-һәјасына вә саир...гаршы олун горху; б) һансыса бир ишин әзәмәт вә һејбәтини дәрк етдикдә; в) инсанын өз ишләринин агибәтинә елми олмадыгда; әлбәттә, ола билсин бу ишләрин бәзи амилләри инсанда олмуш олсун.\nМәһәббәт вә ешг дә һәмчинин, инсанда бир нечә һаләтләрдә вүҹуда ҝәтирир:\nа) инсан мәһбубунда ҝөзәллик вә ҹазибәләри мүшаһидә етдикдә она әлагәси даһа чох артыр. Инсанын белә ҝөзәлликләрә чох мејли олдуғуна ҝөрә она мәһәббәти олур. Шаир белә вурғунлуғун әввәлини рәнҝ, ахырыны исә ар сајыр. Амма, һеч дә һәмишә бу ҹүр дејил. Әҝәр бу ҝөзәлликләр инсанын нәзәриндә фани вә тез өтүб кечән кими ҹилвәләнсә бу һаләт һеч дә писләнмир. Даһа доғрусу, инсан әҝәр әхлаг әсасында, ҹамал вә ҹалал сифәтләринә ашиг олса, бу ешг сәһиһ вә нәтиҹәси дә инсанын әхлагынын бу ҝөзәлликләрлә һәмраһ олмасына сәбәб олар.\nб) Инсанын өз мәһбубуна бағлылығыны һисс етмәси вә өз һәдәфинә чатмасында бу мәһбубдан истифадә етмәси мәһәббәт вә ешгә сәбәб олур. Инсан, мәһбубу диҝәр ҹәһәтә ҝөрә јох, онун өзүнә ҝөрә истәјир.\nҹ) Мәһбуб тәрәфиндән она јетән лүтф вә бәхшишләрә ҝөрә инсан тәшәккүрдән өтрү она мәһәббәт бәсләјир. Инсан, мәһбубу тәрәфиндән алдығы лүтф вә мәһәббәт мүгабилиндә өзүнү бир нөв миннәт гојулмуш кими һисс едир вә онда мәһбубуна гаршы мәһәббәт јараныр.\nд) Мәһбуб, мәһәббәт талибини өзүнә ҹәзб етмәкдән вә онун әлиндән јапышыб чәтинликләрдән гуртармагдан өтрү она мәһәббәт ҝөстәрир...... Бундан әлавә, мәһбубла инсан арасында диҝәр амилләр дә һәмраһ олмуш олсун.\nӘҝәр диггәт етсәк, бизим бүтүн әмәл вә әкс әмәлләримиз мәһәббәт, горху вә үмидлә долудур. Бахмајараг ки, ола биләр онлар һәмишә ејни сәвијјәдә олмасын, бәзиләри диҝәрләринә нисбәт чох вә ја аз олмуш олсун. Лакин, бу ики һаләт гачылмаз бир һаләтдир. Бәли, шиддәт вә азлығындан гафил олдуғумуз бу ики һаләт бизим әмәлләримизә чох тәсир гојур. Үмид вә мәһәббәт, ҝүндәлик ишләримизин, һәтта хәтәрли дә олса ҝөрүлмәсинә сәбәб олур. Горху исә өз-өзлүјүндә, инсанын өз ишләриндә хәтәрләрә гаршы лазым олан бүтүн еһтијатларыны ҝөрмәсинә сәбәб олур. Әҝәр инсанда јалныз, мәһәббәт вә үмид олса, тезликлә онун һәлакәтинә сәбәб олар, јахуд, горху олса, инсан һеч бир иши ҝөрмәз һәтта, јемәли вә ичмәли ишләриндәндә чәкинәр. Чүнки, горхар ки, једији јемәјин ичиндә бир гәтрә зәһәрли маддә олсун вә ону һәлак еләсин.\nБеләликлә, Аллаһа гаршы инсанын мәһәббәт вә горхусунун ејни вахтда олмасы һеч бир тәәҹҹүб доғурмур. Чүнки, бу ҹүр һаләтләр бизим һәјатымызы башдан баша бүрүмүшдүр. Лакин, бу һаләтин биздә олан шиддәтиндән ондан гафилик. Бу мәнадә ки: һәр бир инсанын Аллаһа гаршы мәһәббәт, үмид вә горхусу онларын Аллаһа гаршы мәрифәти сәвијәсиндә олур. Һәмчинин, инсанын кечмиш әмәлләри вә агибәти һаггындакы мәлуматсызлығы да инсанда горху һиссинин мүхтәлиф сәвијјәдә олмасына сәбәб олур. Аллаһын һејбәт, әзәмәт вә ҹәлалына ҹәзб олан инсанын кечмиш ҝүнаһларыны дүшүндүкҹә, онда Аллаһ горхсу мәһәббәтинә үстүн олур. Әксинә, Аллаһ-тааланын рәһмәт ҹамалына вә лүтф вә мәрһәмәтинә ашиг олан, кечмишдә Аллаһын бујурдуглары илә һәмишә еһтијатла давранан нәһајәтдә, Аллаһын мәһәббәт вә әфвини ҝүнаһ етдикдән сонра халис төвбә илә тәҹрүбәдән кечирән инсанын Аллаһа гаршы үмид вә мәһәббәти горхусуна үстүн олар. Амма, о кәсләр ки, орта сәвијјәдә әмәл едиб, кечмиш әмәлләринин гәбулуна архајын олмајыблар, Аллаһын гәзәбиндән аманда олмајаҹағындан еһтијат едәрәк, Онун мәһәббәт вә лүтфүнә үмиди олан һалда һәмишә, Аллаһа гаршы горху вә үмид арасында галар. Мүһүм будур ки, чохларында Аллаһ горхусу вә мәһәббәт һисси өз мәнфәәтләрини севмәк вә зәрәрдән гачмаг сәбәбиндәндир. Јәни, чохлары Ахирәтдә Аллаһын әзабына дүчар олмаларына вә илаһи фејзләрдән узаг дүшмәләринә, беһиштин гәср вә һуриләриндән мәһрум олаҹагларына хатир Аллаһа мәһәббәт изһар едир вә ҝүнаһ етмәкдә Аллаһдан горхурлар. Лакин, Аллаһын камал, ҹамал вә ҹалал сифәтләринә ашиг олан, Онун әзәмәт вә гүдрәти мүгабилиндә мәһәббәт вә ешгә дүшән инсанлар, пејғәмбәрләр, Мәсум Имамлар )әлејһимуссалам) вә өвлијалары истисна етмәклә чох аздырлар.\nӘмирәл-мөминин Әли (әлејһиссалам) өзүнүн әбәди һикмәт китабында (Нәһҹүл-Бәлағәдә) бу үч тајфанын һаләтини белә тәфсир едир: Имам Әли әлејһис-салам (ибадәтин нөвләри барәсиндә) бујурмушдур: “Бир дәстә адам Аллаһа (саваб вә мүкафата) рәғбәт үчүн ибадәт едир. Бу, (алверин хејир-зијаныны нәзәрдә сахлајан) таҹирләрин ибадәтидир. Бир дәстә исә Аллаһа горхудан ибадәт едир. Бу да гул вә көләләрин ибадәтидир (ки, онлар ағаларынын ҝөстәришләрини горхудан јеринә јетирирләр). Диҝәр бир дәстә исә Аллаһа шүкр етмәк үчүн ибадәт едир вә бу, азад инсанларын ибадәтидир (ки, онлар аҝаһлыг вә нијјәт паклығы илә Аллаһа ибадәт едирләр вә Ону ибадәт вә бәндәлик етмәјә лајиг билмәкдән башга, диҝәр бир мәгсәдләри јохдур).”\nБу сәбәбә ҝөрә даһиләрдән бәзиси бујурур: Исламда тәлим вә тәрбијәтин әсас көкләриндән бири “мәһәббәтдир”. Ән бөјүк әхлаг вә кәрамәт мәктәби олан Гуран-кәрим инсанын ән јүксәк әхлаг хүсусијјәтини мәһәббәт кими гәләмә верир. Имам Садиг (әлејһиссалам) бујурур: “Аллаһ-таала Өз пејғәмбәрини мәһәббәт илә тәлим тәрбијә етмишдир”\nГурани-Кәримдә вә Әһли-Бејт (әлејһимуссалам)-ын рәвајәтләриндә горхутмаг вә тәшвиг етмәк һаггында чохлу һәдисләр вардыр. Амма, әввәлдә зәиф инсанлара нисбәтдә јумушаг, даһа сонра орта сәвијјәлиләри исә даһа чох тәнбеһ вә тәшвиг вастәсилә онларда, Аллаһа мәһәббәт һисси јаваш-јаваш артырылыр. Беләликлә, Аллаһа гаршы инсанын мәһәббәт вә горхусунун ејни вахтда олмасы һеч бир тәәҹҹүб доғурмасын. Бу ики һаләтин инсанда ҹәм олмасы онда әхлаг вә иман ҹәһәтдән тәрәггијә сәбәб олур. Чүнки, горху илә инсан ҝүнаһлардан, Аллаһын гәзәбиндән аманда галыр вә Аллаһа итаәтдә онун хоф вә гәлби һазырлығы чохалыр. Диҝәр тәрәфдән, инсан мәһәббәт сајәсиндә, Аллаһ-тааланын ваҹиб бујурдугларыны, нафилә вә мүстәһәб әмәлләри јеринә јетирмәкдә тәшвиг олунур. Бунунла да, Аллаһын мәхсус лүтф вә мәрһәмәтинә тәрәф һәрәкәтдә даһа мүвәффәг олур. Башга сөзлә десәк, үмид вә горхунун нәтиҹәси инсанда фәзиләтли сифәтләр вә хејрә тәрәф һәрәктдә даһа чох тәшвиг едир, рәзиләт сифәтләр вә ҝүнаһа дүшмәкдән ону узаглашдырыр. Бу да Аллаһын инсанын јарадылышында нәзәрә алдығы вә тәләб етдији камалдыр. Јәни, илаһи рәнҝ алыб, Аллаһын јер үзүндә хәлифәси олмаг мәгамына лајиг олмаг, руһи нараһатчылыглардан узаг олмаг вә Ахирәт немәтләринә јетишмәкдир. Неҹә ки, дәфәләрлә бу нәтиҹәләрә ишарә олунмушдур. Гуран бујрур: “Имaн ҝəтирəнлəрдəн Аллaһa, axирəт ҝүнүнə (сəдaгəтлə) инaныб јaxшы иш ҝөрəнлəрин мүкaфaтлaры Рəббинин јaнындaдыр. (Гијaмəт ҝүнү) oнлaрын нə бир гoрxусу oлaр, нə дə oнлaр бир гəм-гүссə ҝөрəрлəр.” Јохса, сырф горху, инсаны үмүдсизлијә, гәлбин гәсавәтинә, төвбәни тәрк етмәсинә вә ҝүнаһ баталғасына дүшмәсинә вә нәһајәт, дүнја вә ахирәтдә ҝирифтарчылыға сәбәб олур. Диҝәр тәрәфдән сырф мәһәббәт вә үмид исә инсанын нәфсинин бу мәһәбәтә алданмасына вә ҝүнаһа дүшмәсинә, төвбәни исә өмрүнүн сонуна сахламасына сәбәб олар. Инсан, Аллаһ-тааладан јерсиз лүтф вә мәрһәмәт ҝөзләмәклә ҝүнаһа дүшә биләр. Бу да сәбәб олар ки, инсан Аллаһы мәрһәмәт вә лүтфүнүн сәбәбләринин ардынҹа ҝетмәсин, бунунла да алданыб һәлакәтә чатсын. Бу ҹәһәтдән имам Һүјсен (әлејһиссалам) Әрәфә дуасында бујурур: “”Кор олсун о ҝөз ки, онун Сәни ҝөрмәсини дәрк етмир! Она верилмиш немәтдән мәһәббәт јолунда истифадә етмир вә әсл сәрмајәсини әлдән верир!”\nБәс, Аллаһа гаршы бу горху вә мәһәббәти әлә ҝәтирмәк инсана Ахирәтдә нәтиҹә верәр. Орда инсан үчүн ја бу немәти горумамаға ҝөрә шиддәтли әзаб вә атәш јери вар, ја да, наүмүд олмасына хатир ҝүнаһ баталғасына дүшүр вә алданараг бу дүнјадан һеч бир азугә әлә ҝәтирә билмир. Јахуд, инсан, үмид вә горху мәгамыны горујараг һәм ҝүнаһдан узаглашыр, һәм дә габагҹадан Ахирәти үчүн азугә јығыр вә чохлу хејир-бәрәкәтә наил олур.\n1-Мәраһили Әхлаг дәр Гуран, Ајәтуллаһ Ҹавад Амули, сәһ-379-340.\n2- Шәрһ чеһел һәдис, Имам Хумејни (ро), сәһ-221-233-481-484.\n3- Әхлаг дәр Гуран, Мүһәммәд Тәги Мисбаһ Јәзди, горху вә хоф бәһси.\n Устад Муһәммәд Дәшти, “Тәрҹүмә Нәһҹүл-Бәлағә”, 237-ҹи һикмәт, сәһ-678.\n Биһарул-Әнвар, 17-ҹи ҹилд, сәһ-3.\n Әбдуллаһ Ҹавад Амули, мәраһил Әхлаг дәр Гуран, сәһ-330.\n Бәгәрә сурәси, 62. Маидә сурәси, 65.\n4266 امام مهدی عج 2010/09/23\n5737 Əməli əxlaq 2010/09/27\n5014 Nəzəri əxlaq 2007/03/14\n4596 Nəzəri əxlaq 2011/02/01\n5365 Nəzəri əxlaq 2011/08/15\n4847 Nəzəri əxlaq 2010/08/22\n13668 Nəzəri əxlaq 2007/08/25\n4256 Nəzəri əxlaq 2009/02/22\n10129 Nəzəri əxlaq 2009/02/22\n3269 Nəzəri əxlaq 2010/08/22\n5544 Nəzəri əxlaq 2010/11/14\n5766 Nəzəri əxlaq 2012/05/23\n7584 Nəzəri əxlaq 2010/12/14\n2745 Nəzəri əxlaq 2011/07/16\n4012 تاريخ کلام\n14052 Nizamlar hüquq və əhkam\n3224 Qədim kəlam\n3634 Əhkam və hüquq fəlsəfəsi\n3995 Hədis nəql edənlər\n1916 Namazın müstəhəbləri\n6622 Hədis elmləri\n3338 Qədim kəlam\n113235 Nizamlar hüquq və əhkam\n86272 Əməli əxlaq\n65167 Nizamlar hüquq və əhkam\n48637 Nizamlar hüquq və əhkam\n37065 Nizamlar hüquq və əhkam\n35808 Hədis elmləri


Q=7	C=4	SS=3	LS=2	PS=0	DC=0	LC=0	SD=0	BS=5	G0=113	G1=97	G2=47	DLID=az_RU	BODY=Сиз башгаларына дајаг ола биләрсиниз | Ҝөзәтчи гүлләси, тәлим нәшри\nДИЛИ: Aзәрбајҹан (кирил әлифбасы) Chiga Pidgin (West Africa) Јава дили Јап Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Арҝентина жест дили Белиз креолу Боливија жест дили Бразилија жест дили Британија жест дили Валенсија Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Кенија жест дили Кирибати Колумбија жест дили Конго Кореја жест дили Коста-Рика жест дили Куба жест дили Лаос Литва Маврики креолу Македонија Малави жест дили Малта Маршалл Маҹарыстан жест дили Мексика жест дили Мозамбик жест дили Мјанма Непал Ниас Нидерланд Никарагуа жест дили Ниуе Норвеч Палау Панама жест дили Парагвај жест дили Перу жест дили Полша жест дили Понапе Португалија жест дили Раратонга Румынија жест дили Салвадор жест дили Самоа Санҝир Сејшел креолу Словакија жест дили Соломон Адалары пиҹини Таити Тајван жест дили Тонга Тувалу Увеа Уелс Украјна Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме акха албан алман алур ами амһара аракуан ассам аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дамара дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит игеде идома илок инҝилис исланд исоко испан италјан кабовердиану кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинанде кинјаруанда кипенде кирунди кисонге кисси китуба киче кичуа (Имбабура) кичуа (Чимборасо) конкани (латын) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу ленҹе лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгангела ндау ндебеле ндебеле (Зимбабве) ндонга нзема нсенга нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус рус жест дили руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи таи жест дили тамил тараски татар таҹик тви телугу тетела тетум (Дили) тзелтал тив тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фанте фарс фин фон франсыз хорват чавакано чангана(Мозамбик) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чопи чуабо чуваш шона јао јапон јоруба јунан јунан жест дили ҝитонга ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nТӘЛИМ МӘГАЛӘСИ 2\n«Бу гардашлар Аллаһын Падшаһлығы уғрунда мәнимлә бирликдә чалышан вә мәнә дајаг олан... әмәкдашларымдыр» (КОЛ. 4:11).\n1. Јеһованын сәдагәтли хидмәтчиләри һансы чәтинликләрлә үзләшир?\nБҮТҮН дүнјадакы Јеһованын хидмәтчиләри чәтинликләрлә, һәтта әзаблы сынагларла үзләшир. Јығынҹағынызда беләләри вар? Бәзи мәсиһиләр ҹидди хәстәликлә мүбаризә апарыр, јахуд әзиз адамын өлүмүнә таб ҝәтирмәли олур. Диҝәрләринә аилә үзвләринин, јахуд јахын достларынын һәгигәтдән узаглашмасы үрәкағрысы верир. Бир башгалары исә тәбии фәлакәтләрин гурбаны олуб. Бу баҹы-гардашларын һәр биринин дәстәјимизә еһтијаҹы вар. Онлара неҹә көмәк едә биләрик?\n2. Нә үчүн бәзән һәвари Булусун дәстәјә еһтијаҹы олурду?\n2 Һәвари Булус ард-арда һәјати тәһлүкәләрлә үзләшмишди (2 Кор. 11:23—28). Һәмчинин о, ҹисминә батырылан бир «тикандан», ҝүман ки, һансыса хәстәликдән әзијјәт чәкирди (2 Кор. 12:7). Үстәлик, бир вахтлар әмәкдашлыг етдији Димас «дүнјаны севиб» ону тәрк етдији үчүн мәјуслуг кечирмишди (2 Тим. 4:10). Мәсһ олунмуш ҹәсур мәсиһи кими Булус фәдакарлыгла башгаларына көмәк едирди, лакин бәзән өзүнүн дә руһдан дүшдүјү анлар олурду (Ром. 9:1, 2).\n3. Һәвари Булус тәсәлли вә дәстәји неҹә алмышды?\n3 Булус еһтијаҹ дујдуғу тәсәллини вә дәстәји алмышды. Неҹә? Шүбһәсиз, Јеһова мүгәддәс руһу илә она ҝүҹ вермишди (2 Кор. 4:7; Филип. 4:13). Һәмчинин ону диндашлары васитәсилә мөһкәмләндирмишди. Булус бәзи диндашларынын она дајаг олдуғуну демишди (Кол. 4:11). Онун адбаад чәкдији инсанларын арасында Аристарх, Тихик вә Марк вар иди. Онлар Булуса дајаг олур, она дөзмәјә көмәк едирдиләр. Бу гардашлар һансы хүсусијјәтләр сајәсиндә Булуса көмәк едә билмишдиләр? Онларын нүмунәси бир-биримизә дајаг олмагда, тәсәлли вермәкдә бизә неҹә көмәк едә биләр?\nАРИСТАРХ КИМИ СӘДАГӘТЛИ\nАристарх кими, биз дә дар ҝүнләриндә баҹы-гардашларын јанында олмагла, садиг дост ола биләрик (4 вә 5-ҹи абзаслара бахын) *\n4. Аристархын Булуса сәдагәтли дост олдуғу нәдән ҝөрүнүрдү?\n4 Македонијанын Салоники шәһәриндән олан Аристарх Булусун сәдагәтли досту иди. Мүгәддәс Китабда илк дәфә Аристархын ады Булусун үчүнҹү тәблиғ сәјаһәти заманы Ефесә зијарәти илә бағлы чәкилир. Аристарх Булусун јол јолдашы олан заман ҹамаат ону да тутуб апармышды (Һәв. 19:29). Азадлыға бурахыландан сонра о, өз ҹаныны гуртармаға чалышмады, әксинә, сәдагәт ҝөстәриб Булусун јанында галды. Бир нечә ај сонра Јунаныстанда дүшмәнләри Булусу өлдүрмәјә чалышанда Аристарх һәлә дә онун јанында иди (Һәв. 20:2—4). Тәхминән ерамызын 58-ҹи илиндә Булус мәһбус кими Ромаја ҝөндәриләндә Аристарх узун сәјаһәт боју онун јанында олмушду, онлар ҝәми гәзасындан бирҝә гуртулмушдулар (Һәв. 27:1, 2, 41). Ҝөрүнүр, Ромада оланда о бир мүддәт Булусла һәбсдә јатыб (Кол. 4:10). Сөзсүз ки, бу ҹүр сәдагәтли достунун олмасы Булусу руһландырыр вә она тәсәлли верирди!\n5. Мәсәлләр 17:17 ајәсинә әсасән, сәдагәтли дост олмаг үчүн нә едә биләрик?\n5 Аристарх кими, биз дә баҹы-гардашларымызын тәк хош ҝүнләриндә јох, һәм дә дар ҝүнләриндә јанларында олмагла сәдагәтли дост ола биләрик. (Мәсәлләр 17:17 ајәсини охујун.) Һәтта чәтинликләр өтүб-кечәндән сонра да онлар узун мүддәт тәсәллијә еһтијаҹ дуја биләр. Үч ајын ичиндә һәр ики валидејнини хәрчәнҝдән итирән Франсес * дејир: «Зәннимҹә, ағыр сынаглар инсана узун мүддәт әзаб верир. Садиг достларымын олдуғуна ҝөрә чох миннәтдарам, онлар валидејнләримин вәфатындан нечә вахт кечмәсинә бахмајараг, һәлә дә дәрд ичиндә олдуғуму унутмајыблар».\n6. Сәдагәт бизи нәјә тәшвиг едәҹәк?\n6 Сәдагәтли достлар диндашларына дәстәк олмаг үчүн мүәјјән гурбанлар верир. Мисал үчүн, һәкимләр Питер адлы бир гардаша өлүмҹүл хәстәлијинин олдуғуну вә хәстәлијин чох сүрәтлә ирәлиләдијини демишдиләр. Питерин һәјат јолдашы Кетрин дејир: «Јығынҹағымыздан бир әр-арвад бизи һәким мүајинәсинә апарды, Питерин хәстәлији һагда орада өјрәндик». Бу әр-арвад орадаҹа гәрар верир ки, онлары һәјатларынын бу ағыр дөнәминдә тәк гојмајаҹаглар. Кетрин әлавә едир: «Онлар еһтијаҹ дујдуғумуз һәр ан јанымызда олдулар». Чәтинликләрә дөзмәјә көмәк едән достларымызын олмасы, һәгигәтән дә, бөјүк дајагдыр!\nТИХИК КИМИ ЕТИБАРЛЫ\nТихик кими, биз дә чәтинликләрлә мүбаризә апаранлара етибарлы дост ола биләрик (7—9 абзаслара бахын) *\n7, 8. Колослулара 4:7—9 ајәләриндән Тихикин етибарлы дост олдуғу неҹә ҝөрүнүр?\n7 Асијанын Рома әјаләтиндән олан Тихик адлы бир мәсиһи Булусун чох етибарлы әмәкдашы иди (Һәв. 20:4). Ерамызын тәхминән 55-ҹи илиндә Булус Јәһудијјәдәки мәсиһиләрә көмәк етмәк үчүн бәхшиш топламаг ишини тәшкил етмишди вә ҝөрүнүр, Тихики бу ваҹиб ишдә көмәкчи тәјин етмишди (2 Кор. 8:18—20). Даһа сонра Булус Ромада биринҹи дәфә һәбсә дүшәндә Тихик онун шәхси елчиси олараг хидмәт ҝөстәрмишди. Тихик Булусун мәктубларыны вә руһландырыҹы сөзләрини Асијадакы јығынҹаглара чатдырырды (Кол. 4:7—9).\n8 Тихик сона гәдәр Булусун етибарлы досту олараг галды (Тит. 3:12). Амма һәмин вахт һеч дә бүтүн мәсиһиләр Тихик кими етибарлы дејилди. Ерамызын тәхминән 65-ҹи илиндә икинҹи дәфә һәбс олунан заман Булус Асија әјаләтиндән олан бәзи мәсиһиләрин ондан узаг дурдуғуну јазмышды, ҝөрүнүр, буна сәбәб онларын тәгибчиләрдән горхмасы иди (2 Тим. 1:15). Амма Булус Тихикә ҝүвәнә билирди вә она башга бир тапшырыг да вермишди (2 Тим. 4:12). Сөзсүз ки, Булус Тихик кими достунун олдуғуна ҝөрә чох шад иди.\n9. Тихикин нүмунәсини неҹә изләјә биләрик?\n9 Тихикин нүмунәсини изләјәрәк биз дә етибарлы дост ола биләрик. Мисал үчүн, еһтијаҹ дујан баҹы-гардашларымыза садәҹә көмәк едәҹәјимизи вәд етмирик, онлара әмәлдә көмәк едирик (Мәт. 5:37; Лука 16:10). Дәстәјимизә еһтијаҹы олан баҹы-гардашлар биләндә ки, бизә бел бағлаја биләрләр, үрәкләри архајын олур. Бир баҹы буну белә изаһ едир: «Көмәк едәҹәјинә сөз верән инсанын сөзүнүн үстүндә дуруб-дурмајаҹағына ҝөрә әлавә стресс кечирмирсән».\n10. Мәсәлләр 18:24 ајәсинә әсасән, чәтинлик вә мәјуслугла мүбаризә апаранлар тәсәллини кимдә тапа биләр?\n10 Чәтинликләрлә, јахуд мәјуслугла мүбаризә апаранлар чох вахт тәсәллини етибарлы достдан алыр. (Мәсәлләр 18:24 ајәсини охујун.) Оғлу јығынҹагдан кәнар олундуғуна ҝөрә мәјус олан Бижај гардаш дејир: «Һиссләрими етибарлы бири илә бөлүшмәјә еһтијаҹым вар иди». Өз сәһви уҹбатындан јығынҹагдакы мәсулијјәтләрини итирмиш Карлос дејир: «Мүһакимә олунаҹағымдан горхмадан һиссләрими бөлүшә биләҹәјим “тәһлүкәсиз сығынаҹаға” еһтијаҹым вар иди». Карлос үчүн бу “тәһлүкәсиз сығынаҹаг” ағсаггаллар олду. Онлар Карлоса проблемләрини ашмаға көмәк етдиләр. Ағсаггалларын онун дедикләрини сирр олараг сахлајаҹағыны билмәк дә Карлоса раһатлыг вермишди.\n11. Етибарлы дост олмаг үчүн нә етмәк ҝәрәкдир?\n11 Етибарлы дост олмаг үчүн сәбир јетишдирмәлијик. Әри тәрәфиндән тәрк едилән Жанна баҹы һиссләрини јахын рәфигәләри илә бөлүшәрәк тәсәлли тапмышды. Баҹы дејир: «Ејни шеји тәкрар-тәкрар данышсам да, онлар мәни сәбирлә динләјирдиләр». Сиз дә јахшы динләјиҹи олмагла јахшы дост ола биләрсиниз.\nМАРК КИМИ БАШГАЛАРЫНА ХИДМӘТ ЕТМӘЈӘ ҺАЗЫР\nМаркын хејирхаһлығы Булуса дөзмәјә көмәк етди, биз дә фаҹиә заманы диндашларымыза көмәк едә биләрик (12—14 абзаслара бахын) *\n12. Марк ким иди вә ондакы һазырлыг руһу нәдән ҝөрүнүрдү?\n12 Марк ләгәбли Јәһја Јерусәлимдән олан јәһуди мәсиһи иди. Онун гоһуму Барнәба чохларынын јахшы таныдығы мүждәчи иди (Кол. 4:10). Ҝөрүнүр, Марк имканлы аиләдән иди, лакин мадди шејләр онун һәјатында биринҹи јердә дејилди. Марк һәјаты боју һазырлыг руһу ҝөстәрирди. О, башгаларына хидмәт етмәкдән севинҹ дујурду. Мисал үчүн, Марк мүхтәлиф вахтларда һәвари Булусла вә һәвари Бутрусла хидмәт етмиш вә еһтимал ки, онларын физики тәләбатларыны гаршыламышды (Һәв. 13:2—5; 1 Бут. 5:13). Булус диҝәр гардашларла јанашы, Маркы да Аллаһын Падшаһлығы уғрунда онунла бирликдә чалышан вә она дајаг олан әмәкдаш адландырмышды (Кол. 4:10, 11).\n13. 2 Тимутијә 4:11 ајәси Маркын сәдагәтли хидмәтинин Булус үчүн дәјәрли олдуғуну неҹә ҝөстәрир?\n13 Шүбһәсиз, һәвари Булус Маркын бүтүн о вахт әрзиндә етдији көмәклији чох гијмәтләндирирди. Беләҹә, Марк Булусун ән јахын достларындан бири олмушду. Мисал үчүн, тәхминән ерамызын 65-ҹи илиндә һәвари Булус Ромада сонунҹу дәфә һәбсдә оланда Тимутијә икинҹи мәктубуну јазмышды. Һәмин мәктубунда Булус Тимутидән Ромаја ҝәлмәсини вә Маркы да өзү илә ҝәтирмәсини хаһиш етмишди (2 Тим. 4:11). Ҝөрүнүр, һәмин вахт Булус тезликлә едам олунаҹағыны билирди вә буна ҝөрә дә Маркын онун јанында олмасыны истәјирди. Марк Булуса бир чох саһәләрдә көмәк едирди, еһтимал ки, ону гида илә вә јазы ләвазиматлары илә тәмин едирди. Алдығы дәстәк вә тәсәлли Булуса һәјатынын сон ҝүнләриндә дөзмәјә көмәк етмишди.\n14, 15. Мәтта 7:12 ајәсиндән башгаларына практики јолларла көмәк етмәклә бағлы нә өјрәнә биләрик?\n14 Мәтта 7:12 ајәсини охујун. Һәјатымызын ағыр анларында бизә көмәк әли узаданлары чох гијмәтләндиририк! Фаҹиәви һадисә нәтиҹәсиндә гәфил атасыны итирән Рајан дејир: «Адам әзаб чәкәндә ҝүндәлик ҝөрдүјү ади ишләр белә она чәтин ҝәлир. Һәтта ән хырда ҝөрүнән әмәли көмәк белә, инсан үчүн бөјүк мәна кәсб едир».\n15 Диггәтҹил вә мүшаһидәчи олсаг, башгаларына көмәк етмәјин јолларыны тапаҹағыг. Мисал үчүн, јухарыда адларыны чәкдијимиз Питер вә Кетринә көмәк етмәјә тәшәббүс ҝөстәрән баҹы бүтүн тибби мүајинәләрдә онларын јанында олмушду. Питерлә Кетрин артыг машын сүрә билмәдикләриндән һәмин баҹы ҹәдвәл тәртиб етмишди ки, јығынҹагдакы баҹы-гардашлар онлары нөвбә илә апарыб-ҝәтирсин. Бунун һансы көмәји дәјди? Кетрин дејир: «Елә бил чијинләримиздән ағыр јүк ҝөтүрүлмүшдү». Кичик дә олса, практики бир көмәјинизин башгаларына бөјүк тәсәлли ола биләҹәјини унутмајын.\n16. Маркын нүмунәсиндән дајаг олмагла бағлы һансы ваҹиб дәрси өјрәнирик?\n16 Һәвари Булусун әмәкдашы Марк сөзсүз ки, чох мәшғул иди. Онун өз адыны дашыјан Мүждәни јазмаг да дахил, ваҹиб теократик тәјинатлары вар иди. Бунунла белә, Марк Булуса дајаг олмаг үчүн вахт ајырырды, Булус да ондан чәкинмәдән көмәк истәјә билирди. Анҹела адлы бир баҹынын аилә үзвү гәтлә јетириләндә баҹы-гардашлар она бу ҹүр ҹанјананлыг ҝөстәрмишдиләр вә о, буна ҝөрә чох миннәтдар иди. О дејир: «Достларыныз сизә көмәк етмәји сәмими-гәлбдән истәјәндә, онларла данышмаг асан олур. Онларын үрәкдән көмәк етмәк истәдикләри вә буну етмәјә чәкинмәдикләри ајдын ҝөрүнүр». Өзүмүздән соруша биләрик: «Мәни диндашларыма әмәлдә дајаг олмаға һазыр олан мәсиһи кими таныјырлар?»\nБАШГАЛАРЫНА ДАЈАГ ОЛМАҒА ГӘТИЈЈӘТЛИ\n17. 2 Коринфлиләрә 1:3, 4 ајәләри бизи тәсәлли вермәјә неҹә тәшвиг едир?\n17 Дәстәјә еһтијаҹ дујан баҹы-гардашлары тапмаг үчүн узаға ҝетмәк лазым дејил. Бәлкә дә, онларла башгаларынын бизи тәсәлли етмәк үчүн сөјләдији фикирләри бөлүшә биләрик. Нәнәси вәфат етмиш Нино баҹы дејир: «Јеһова бизим васитәмизлә башгаларына тәсәлли верә биләр, јетәр ки, буна шәраит јарадаг». (2 Коринфлиләрә 1:3, 4 ајәләрини охујун.) Јухарыда ады чәкилән Франсес дејир: «2 Коринфлиләрә 1:4 ајәсиндә бөјүк һәгигәт вар. Алдығымыз тәсәллини башгаларына өтүрә биләрик».\n18. а) Нә үчүн бәзиләри тәсәлли вермәјә чәкинир? б) Јахшы тәсәлли вермәк үчүн нә етмәлијик? Нүмунә чәкин.\n18 Башгаларына көмәк етмәк үчүн тәшәббүс ҝөстәрмәк лазымдыр, һәтта буну етмәјә чәкинсәк дә. Мәсәлән, тәсәллијә еһтијаҹы олан инсана нә дејәҹәјимизи, онун үчүн нә едәҹәјимизи билмәдијимизә ҝөрә еһтијат едә биләрик. Паул адлы бир ағсаггал атасынын өлүмүндән сонра бәзи баҹы-гардашларын она неҹә тәсәлли вердијини хатырлајараг дејир: «Дејә биләрәм ки, онлар үчүн јахынлашыб мәнимлә сөһбәт етмәк асан дејилди. Нә дејәҹәкләрини билмирдиләр. Амма онларын дәстәк олмаг вә тәсәлли вермәк истәдикләрини ҝөрмәк һәр бир һалда хош иди». Ҝүҹлү зәлзәләдән сағ чыхмыш Тажон гардаш дејир: «Дүзүнү десәм, зәлзәләдән сонракы ҝүнләрдә мәнә ҝөндәрилән бүтүн мәктублар јадымда дејил, амма мәним сағ-саламат олдуғума ҝөрә нараһат олдуглары дәгиг јадымдадыр». Бу ҹүр гајғы ҝөстәрсәк, биз дә јахшы тәсәлли вермәји баҹараҹағыг.\n19. Нә үчүн башгаларына дајаг олмаг әзминдәсиниз?\n19 Бу шәр дүнјанын сону јахынлашдыгҹа, дүнјадакы вәзијјәт даһа да бетәр олаҹаг вә јашамаг даһа да чәтинләшәҹәк (2 Тим. 3:13). Үстәлик, мирас алдығымыз ҝүнаһ вә гејри-камиллик уҹбатындан башымыза ачдығымыз бәлалара ҝөрә јенә дә тәсәллијә еһтијаҹ дујаҹағыг. Һәвари Булусун өмрүнүн сонуна гәдәр садиг гала билмәсинин сәбәбләриндән бири диндашларынын она дајаг олмасы иди. Ҝәлин биз дә Аристарх кими садиг, Тихик кими етибарлы вә Марк кими башгаларына хидмәт етмәјә һазыр олаг. Онда баҹы-гардашларымыза иманда сарсылмаз галмаға көмәк едә биләҹәјик (1 Салон. 3:2, 3).\n^ абз. 5 Һәвари Булус һәјатда чохлу чәтинликләрлә үзләшиб. Бу чәтинликләр заманы бәзи гардашлар она бөјүк дајаг олуб. Ҝәлин ҝөрәк бу гардашлара башгаларына дајаг олмагда һансы үч хүсусијјәт көмәк едиб. Һәмчинин онларын нүмунәси әсасында баҹы-гардашларымыза дәстәк олмағын практики јолларына нәзәр салаҹағыг.\n^ абз. 5 Бу мәгаләдәки бәзи адлар шәртидир.\nАристархын садиглијини өрнәк алараг башгаларына неҹә дајаг ола биләрик?\nТихикин етибарлы олмасыны өрнәк алараг башгаларына неҹә дајаг ола биләрик?\nМаркын инсанлара хидмәт етмәјә һазыр олмасыны өрнәк ҝөтүрәрәк башгаларына неҹә дајаг ола биләрик?\nНӘҒМӘ 111 Јеһова — севинҹ мәнбәјимиз\n^ абз. 56 ШӘКЛИН ИЗАҺЫ: Аристарх вә һәвари Булус ҝәми гәзасындан бирҝә гуртулмушдулар.\n^ абз. 58 ШӘКЛИН ИЗАҺЫ: Тихикә Булусун јаздығы мәктублары јығынҹаглара чатдырмаг иши етибар едилмишди.\n^ абз. 60 ШӘКЛИН ИЗАҺЫ: Марк Булуса практики јолларла көмәк едирди.


Q=10	C=7	SS=0	LS=0	PS=3	DC=0	LC=0	SD=0	BS=0	G0=24	G1=12	G2=4	DLID=az_RU	BODY=Јушә, ҝибјонлулар вә ҝүнәшин батмамасы | Ушаглар үчүн Мүгәддәс Китаб һекајәләри\nЈушә вә ҝибјонлулар\nКәнан дијарындакы диҝәр халглар Әриһанын башына ҝәләнләрдән хәбәр тутур. Онларын падшаһлары гәрара ҝәлирләр ки, исраиллиләрә һүҹум етсинләр. Анҹаг ҝибјонлулар фәнд ишләдирләр. Онлар сүзүлмүш палтарда Јушәнин јанына ҝәлиб дејирләр: «Биз чох узагдан ҝәлмишик. Јеһова һагда вә Онун Мисирин, Муабын башына ҝәтирдикләри һагда ешитмишик. Сөз верин ки, бизә һүҹум етмәјәҹәксиниз, биз дә сизин гулунуз оларыг».\nЈушә бу адамлара инаныб, сөз верир ки, онлара һүҹум етмәјәҹәк. Үч ҝүндән сонра о хәбәр тутур ки, һәмин адамлар узагдан ҝәлмәјибләр. Онлар Кәнанда јашајырлар. Јушә ҝибјонлулардан сорушур: «Нијә мәни алдатдыныз?» Онлар ҹаваб верирләр: «Сиздән горхурдуг! Билирдик ки, Аллаһыныз Јеһова сизин үчүн дөјүшүр. Нә олар, бизи өлдүрмәјин». Јушә сөзүнүн үстүндә дурур вә онлары сағ бурахыр.\nЧох кечмәмиш беш Кәнан падшаһы вә онларын гошунлары ҝибјонлулара һәдә-горху ҝәлир. Јушә вә гошуну онлары хилас етмәк үчүн бүтүн ҝеҹәни јол ҝедирләр. Дөјүш сәһәрин ала-гаранлығында башлајыр. Кәнаниләр әтрафа дағылыр. Онларын ҝетдији јерләрә Јеһова долу јағдырыр. Сонра Јушә Јеһовадан хаһиш едир ки, ҝүнәш батмасын. Бәс нәјә ҝөрә Јушә индијә кими белә бир һадисәнин баш вермәдијини билдији һалда Јеһовадан буну хаһиш едир? Чүнки Јушә Јеһоваја ҝүвәнирди! Исраиллиләр Кәнан падшаһларыны вә онларын ордуларыны мәғлуб етмәјинҹә ҝүнәш батмыр.\n«Гој “бәли”низ бәли олсун, “хејр” сөзүнүз хејр олсун. Бундан артығы Шәрирдәндир» (Мәтта 5:37)\nСуаллар: Ҝибјонлулар сағ галмаг үчүн нә едир? Јеһова исраиллиләрә неҹә көмәк едир?\nYuşənin Allahın vədlərinin gerçəkləşməsinə dair əminliyini biz necə təqlid edə bilərik?